Proiect



Strategia

de dezvoltare a domeniului afacerilor interne pentru anii 2022-2030

Chișinău 2022

Cuprins

[Abrevieri 2](#_Toc108092196)

[1. Introducere 3](#_Toc108092197)

[2. Analiza situației 6](#_Toc108092198)

[2.1. Ordinea și siguranța publică 6](#_Toc108092199)

[2.2. Prevenirea și combaterea criminalității 10](#_Toc108092200)

[2.3. Protecție civilă și situații excepționale 14](#_Toc108092201)

[2.4. Managementul frontierei 19](#_Toc108092202)

[2.5. Migrație și azil 21](#_Toc108092203)

[2.6. Formare profesională, integritate și digitalizare 26](#_Toc108092204)

[3. Viziunea 33](#_Toc108092205)

[4. Direcții prioritare și obiective generale 33](#_Toc108092206)

[5. Impactul 42](#_Toc108092207)

[6. Indicatori de monitorizare și evaluare 44](#_Toc108092208)

[7. Riscuri de implementare 56](#_Toc108092209)

[8. Autorități și instituții responsabile 60](#_Toc108092210)

[9. Proceduri de raportare 60](#_Toc108092211)

## Abrevieri

AA Acordul de Asociere

ARM Agenția Rezerve Materiale

AȘM Academia „Ștefan cel Mare”

BMA Biroul Migrație și Azil

BNS Biroul Național de Statistică

CBTM Cadrul Bugetar pe Termen Mediu

IGC Inspectoratul General de Carabinieri

IGP Inspectoratul General al Poliției

IGPF Inspectoratul General al Poliției de Frontieră

IGSU Inspectoratul General pentru Situații de Urgență

INSP Inspectoratul Național de Securitate Publică

HG Hotărâre de Guvern

MAI Ministerul Afacerilor Interne

MIDR Ministerul Infrastructurii și Dezvoltării Regionale

OMS Organizația Mondială a Sănătății

ONU Organizația Națiunilor Unite

POS Proceduri de Operare Standard

PF Poliția de Frontieră

PND Plan Național de Dezvoltare

UE Uniunea Europeană

SDDAI Strategia de Dezvoltare în Domeniul Afacerilor Interne

SND Strategia Națională de Dezvoltare

SIS Serviciul de Informații și Securitate

SPIA Serviciul Protecție Internă și Anticorupție

SIA Sistemul Informațional Automatizat

TIC Tehnologii Informaționale și Telecomunicații

## Introducere

Societatea lipsită de violență, în care oamenii nu au motive să-și facă griji pentru siguranța lor fizică și psihică, pentru bunurile tangibile și intangibile care le aparțin, ale căror drepturi și libertăți sunt inviolabile, este un ideal al umanității. În viața de zi cu zi, tindem spre o stare de fapt, în care acei cetățeni, a căror viață, sănătate, proprietate și drepturi sunt amenințate, să se simtă protejați de stat, iar persoanele care atentează la aceste valori inalienabile, să fie sancționate în strictă conformitate cu legea.

Potrivit [*Declarației universale a drepturilor omului*](https://www.ohchr.org/EN/UDHR/Documents/UDHR_Translations/rum.pdf)*,* orice ființă umană are dreptul la viață, la libertate și la securitatea persoanei sale[[1]](#footnote-1). Modul de aplicare a drepturilor persoanei la viață, libertate și siguranță, sunt particularizate în [*Convenția Europeană pentru drepturile omului*](https://www.echr.coe.int/documents/convention_ron.pdf)[[2]](#footnote-2). [Constituția țării](https://www.legis.md/cautare/getResults?doc_id=111918&lang=ro) stipulează că, cetățenii Republicii Moldova beneficiază de protecția statului atât în țară, cât și în străinătate, iar cetățenii străini și apatrizii, cu excepțiile stabilite de lege, au aceleași drepturi și îndatoriri ca și cetățenii Republicii Moldova.[[3]](#footnote-3) Totodată, Constituția este un garant al dreptului la viață, la integritatea fizică și psihică a fiecărui om, precum și al inviolabilității libertății individuale și a siguranței persoanei.[[4]](#footnote-4)

În această ordine de idei, siguranța cetățenilor și ordinea publică reprezintă un bun public fundamental, pe care Guvernul, prin intermediul Ministerului Afacerilor Interne (în continuare MAI), este angajat să-l producă. În esență, este bunul public *sui generis* de la care a pornit noțiunea de stat și care a legitimat colectarea taxelor din cele mai vechi timpuri.

Afacerile interne, ordinea publică, protecția civilă, precum și migrația și azilul sunt domeniile de activitate ale Guvernului[[5]](#footnote-5) atribuite în competența MAI pe următoarele sub-domenii: (i) ordinea și securitatea publică; (ii) managementul integrat al frontierei de stat; (iii) combaterea criminalității organizate; (iv) gestionarea fluxului de migrațiune, azilului și integrării străinilor; (v) prevenirea și lichidarea consecințelor situațiilor de urgență și excepționale, protecția civilă, apărarea împotriva incendiilor și acordarea primului ajutor calificat; (vi) asigurarea respectării drepturilor și libertăților fundamentale ale omului, precum și apărarea proprietății publice și private; (vii) evidența populației și cetățeniei, evidența vehiculelor și conducătorilor de vehicule; (viii) rezervele de stat și de mobilizare și (ix) managementul funcțiilor cu statut special din cadrul Ministerului. În raport cu acestea, MAI are misiunea de a analiza situația și problemele din domeniile de activitate gestionate, de a elabora politici publice eficiente în domeniile respective, de a monitoriza calitatea politicilor și actelor normative și de a propune intervenții justificate ale statului, care urmează să ofere soluții eficiente în domeniile de competență, asigurând cel mai bun raport dintre rezultatele scontate și costurile preconizate.[[6]](#footnote-6)

Prin Programul său de activitate „[Moldova vremurilor bune](https://gov.md/sites/default/files/document/attachments/programul_de_activitate_al_guvernului_moldova_vremurilor_bune.pdf)”, Guvernul și-a asumat *inter alia* în calitate de obiectiv de dezvoltare reducerea cu 15% a infracțiunilor contra vieții și sănătății omului, a violurilor și hărțuirii sexuale și a violenței pe bază de gen, a accidentelor, înecurilor, incendiilor și intoxicațiilor. În susținerea acestui obiectiv, Guvernul vine cu o viziune strategică și cu un set de acțiuni prioritare, care vor fi expuse pe larg la secțiunea respectivă a prezentei Strategii de Dezvoltare a Domeniului Afacerilor Interne pentru anii 2022-2030 (în continuare SDDAI).

Totodată, SDDAI se ghidează de [Strategia Națională de Dezvoltare „Moldova 2030”](https://cancelaria.gov.md/sites/default/files/strategia_nationale_de_dezvoltare_moldova_2030-t.pdf) (în continuare SND „Moldova 2030”), care oferă o viziune pe termen lung centrată pe nevoile cetățeanului și este racordată la obiectivele de dezvoltare durabilă, care fac parte din Agenda 2030 a Organizației Națiunilor Unite. În conformitate cu această strategie națională, siguranța și securitatea publică este una din cele zece dimensiuni care formează calitatea vieții. La acest capitol, SND „Moldova 2030” stabilește următoarele ținte strategice: 1. reducerea continuă și dinamică a tuturor formelor de violență, în special a violenței în familie și a violenței sexuale; 2. stoparea abuzului, neglijării, exploatării, traficului și a tuturor formelor de violență și torturii copiilor; 3. combaterea tuturor formelor de crimă organizată și a traficului de armament.

Strategia de dezvoltare în domeniul afacerilor interne pentru anii 2022-2030 va contribui la implementarea prevederilor Acordului de Asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, semnat pe 27 iunie 2014 la Bruxelles, și anume: asigurarea respectării drepturilor omului și a libertăților fundamentale; combaterea comerțului ilicit cu arme de calibru mic și armament ușor, inclusiv cu muniția aferentă acestuia; prevenirea și combaterea criminalității organizate, a corupției și a altor activități ilegale; lupta împotriva drogurilor ilicite; cooperarea în domeniul migrației, al azilului și al gestionării frontierelor; îmbunătățirea prevenirii dezastrelor naturale și a celor provocate de om, a pregătirii pentru acestea și a reacției față de acestea și crearea unui corp de funcționari publici profesioniști, bazat pe principiul responsabilității manageriale și pe delegarea eficace a autorității, precum și pe recrutarea, formarea, evaluarea și remunerarea efectuate în condiții echitabile și transparente.

Sub aspect sectorial, este de menționat că, activitatea MAI nu este acoperită în mod comprehensiv de documente de politici publice. La zi, doar două din strategiile aflate în gestiunea ministerului sunt în vigoare. Este vorba de: Strategia națională de management integrat al frontierei de stat pentru perioada 2018-2023 (HG nr. 1101/2018) și Strategia națională antidrog pentru anii 2020-2027 (HG nr. 233/2020).

În același timp, au expirat următoarele documente de politici publice din domeniul de competență al MAI:

* Strategia de dezvoltare a Poliției pentru anii 2016-2020 și Planul de acțiuni privind implementarea acesteia (HG nr. 587/2016);
* Strategia de reformare a trupelor de carabinieri pentru anii 2017-2020 (HG nr. 357/2017);
* Strategia națională de ordine și securitate publică pentru anii 2017 – 2020 și Planul de acțiuni privind implementarea acesteia (HG nr. 354/2017);
* Strategia națională în domeniul migrației și azilului pentru anii 2011-2020 și Planul de acțiuni pentru anii 2016-2020 privind implementarea acesteia (HG nr. 736/2016);
* Strategia națională de prevenire și combatere a criminalității organizate pe anii 2011-2019 și Planul de acțiuni pe anii 2018-2019 cu privire la implementarea acesteia (HG nr. 98/2018).

Cu regret, se constată că, implementarea acestor documente de politici publice a fost parțială. O parte din acțiunile planificate au fost realizate cu succes. În mod particular, s-a reușit transpunerea în viață a angajamentelor asumate în procesul de integrare europeană: s-a echilibrat situația din cadrul MAI și a autorităților administrative și instituțiilor subordonate sub aspect de gen; au fost pilotate instrumente inovaționale în partea ce ține de punerea în aplicare a conceptului de poliție comunitară și s-a testat mecanismul de exercitare a controlului de frontieră în punctul de control Cuciurgan, pe teritoriul Ucrainei; au fost puse bazele profesionalizării trupelor de carabinieri. Totodată, aceste realizări marcante au fost umbrite de comportamentul neadecvat al unor angajați din sistemul MAI, care au dat dovadă de lipsă de integritate.

În același timp, expirarea documentelor de politici publice este și o fereastră de oportunitate, deoarece se propune schimbarea paradigmei de dezvoltare a sistemului afacerilor interne, urmând o abordare holistică și direcționată spre atingerea unor rezultate tangibile pentru cetățenii Republicii Moldova. Lecția învățată din trecut este că, adoptarea unor strategii separate pe fiecare domeniu de competență este în detrimentul sincronizării și coordonării acțiunilor de politici. În același timp, dezideratul dezvoltării sistemului afacerilor interne este de a conduce la o mai bună performanță a misiunii de a spori siguranța persoanei. Respectiv, SDDAI are menirea de a ghida activitatea autorităților din sistemul afacerilor interne, întru asigurarea unui bun public, dorit de societate.

În susținerea acestei paradigme se vine cu:

* o analiză riguroasă a situației din domeniile de competență, menită să elucideze aspectele din activitatea subdiviziunilor structurale ale MAI, care reduc din performanța instituțională;
* o viziune strategică comprehensivă, care să alinieze viitoarele domenii de intervenții necesității de a asigura siguranța persoanei și a mări încrederea în subdiviziunile MAI;
* direcțiile principale de politici publice pentru următorii ani, care urmează să fie particularizate în programele sectoriale din fiecare domeniu de competență al MAI;
* un cadru coerent de raportare, care să dinamizeze progresul în implementarea plenară a strategiei.

## Analiza situației

## Ordinea și siguranța publică

Securitatea publică este un domeniu de intersecție a competențelor Poliției și ale Carabinierilor. Poliția își exercită atribuțiile în virtutea mandatului de a menține ordinea publică și de a reduce astfel rata infracționalității, iar Carabinierii - au funcția de a menține, asigura și restabili ordinea publică, în contextul evenimentelor de ordin public, la care participă un număr mare de cetățeni, și de a asigura paza de stat a misiunilor diplomatice, inclusiv pe durata vizitelor persoanelor de rang înalt din străinătate.

Pe parcursul ultimilor cinci ani, în Republica Moldova, anual, în medie s-au desfășurat circa 16 000 de evenimente publice, cu o maximă pre-pandemică de peste 23 000 de evenimente, în anul 2019. În anul 2021, la evenimente au participat cumulativ peste 2,6 milioane de persoane, iar buna desfășurare a acestora a fost asigurată de circa 42 000 de polițiști și carabinieri.

***Date privind evenimentele publice (anii 2016-2021)***

|  |  |  |  |  |  |  |
| --- | --- | --- | --- | --- | --- | --- |
| **Evenimente publice** | **2016** | **2017** | **2018** | **2019** | **2020** | **2021** |
| Total evenimente publice | 19059 | 13350 | 14380 | 23089 | 16555 | 13265 |
| *Total participanți* | *7294810* | *4280808* | *5058438* | *8563095* | *3238367* | *2612896* |
| *Total angajați IGP* | 118728 | 82447 | 85854 | 77313 | 61580 | 37253 |
| *Total angajați IGC* |  |  |  |  | 10155 | 5233 |

*Sursa: Datele statistice ale Inspectoratului General al Poliției*

Se constată că, competențele polițienești la evenimentele publice, se află în proces de preluare de către Inspectoratul General de Carabinieri (în continuare IGC), începând cu anul 2021. Acest proces nu are un termen determinat și nici o formulă clară de interoperabilitate între structuri. Nu este clar delimitată nici intervenția integrată la evenimentele publice, și este necesară o descriere concretă a rolurilor și limitelor competențelor fiecărui actor implicat în proces.

De menționat că, atât domeniul infracțional, cât și cel contravențional, prezintă riscuri semnificative pentru viața și sănătatea populației, deseori o contravenție stă la baza unei infracțiuni.

În acest context, lipsa unor intervenții urgente și directe în domeniul ordinii și siguranței publice ar genera riscuri ce pot spori nivelul de insecuritate publică în comunitate.

Totodată, se remarcă, că din numărul total de contravenții, ponderea cea mai mare (68,8%) revine contravențiilor de circulație rutieră. Cu referire la accidentele rutiere, inclusiv cele soldate cu decese, se relevă că, numărul lor rămâne în continuare majorat, atât în termeni absoluți, cât și în termeni relativi. Mai exact, în anii 2018 și 2019 s-au produs peste 2500 de accidente rutiere sau 97 cazuri la suta de mii de locuitori. Din ele, a zecea parte s-au soldat cu decese, ceea ce înseamnă câte 10 morți anual la suta de mii de locuitori.

Analizele efectuate denotă că, cei mai importanți factori care determină cauzele accidentelor rutiere sunt factorul uman, elementele drumului și vehiculul.

Problematica siguranței în traficul rutier este una complexă și necesită abordare multisectorială, din partea mai multor autorități publice cu competențe în domeniu, subdiviziunilor MAI revenindu-le un rol secundar/complementar, în special de constatare și prevenire a încălcărilor în trafic.

În perioada anilor 2000-2017, Republica Moldova avea cei mai alarmanți indicatori privind siguranța rutieră din Europa, cu o medie de 103,2 decese și 855 de persoane traumatizate la 100 mii de autoturisme[[7]](#footnote-7). Pentru comparație, Ucraina avea o medie de 101,5 decese la 100 mii de autoturisme, România – 55,6 decese, iar Italia 13,6 decese.

Ulterior, pe parcursul anilor 2017-2021, în Republica Moldova s-a înregistrat o ușoară tendință pozitivă în dinamica accidentelor rutiere, constatându-se o scădere cu 4,7% - de la 2640 la 2517. În această perioadă a scăzut și numărul traumatismelor cu 5,3% - de la 2993 la 2834, iar a deceselor - cu 15,9% - de la 302 la 254.

*Sursa: Datele statistice ale Inspectoratului General al Poliției*


Raportată la suta de mii de locuitori, se relevă o situație diferită pentru perioada anilor 2017-2021, menținându-se o dinamică pozitivă în privința numărului deceselor, rata cărora a scăzut cu 10,1% - de la 10,9 decese la o sută de mii de locuitori, până la 9,8 decese, inclusiv în raport cu numărul de autovehicule - de la 51,4 decese, la o sută de mii de autovehicule în anul 2017, la 36,2 decese în anul 2020.

*Sursa: Datele statistice ale Inspectoratul General al Poliției*

Viteza excesivă a fost principala cauză pentru accidentele rutiere și decesele rezultate din acestea, numărul crescând constant din anul 2017 până în anul 2021, de la aproape 26 la 35,5% din totalul accidentelor și de la 47 la aproape 53% din totalul deceselor, drept prioritate de intervenție pentru perioada imediat următoare rămânând prevenirea vitezei excesive în trafic și reducerea numărului deceselor urmare a accidentelor rutiere.

De rând cu celelalte, un element care merită să fie scos în evidență, este și densitatea circulației rutiere. În anul 2021, numărul de autovehicule înregistrate în Republica Moldova a constituit 1 128 697 unități de transport - rezultatul unei creșteri accelerate de la 677 900 mii, aflate în circulație în anul 2010. Raportând numărul de accidente la numărul de autovehicule, se constată o tendință pozitivă: dacă la 10 mii de autovehicule în anul 2010 se produceau 48 de accidente, în anul 2021, numărul de accidente s-a redus până la 22 (mai bine de 2 ori). Aici e necesară remarca că, creșterea necontrolată a numărului de vehicule înregistrate, este rezultatul unei politici ne-sustenabile a statului la compartimentul dat.

***Situația accidentară pe parcursul anilor 2010-2021***




*Sursă: Datele statistice ale Inspectoratului General al Poliției și Agenției Servicii Publice (număr de autovehicule înregistrate)*

În același timp, se remarcă că, aplicarea cu strictețe a regulilor de circulație sigură, recomandate de OMS[[8]](#footnote-8), a produs un impact sesizabil.

Astfel, dacă în anul 2012 în jur de 16% din accidentele rutiere se soldau cu decesul persoanei, în anul 2021 acestea au constituit circa 9%, fiind înregistrată cea mai mică pondere din ultimii 10 ani.

Deși numărul de decese rutiere este în mod clar peste media europeană, situația din Republica Moldova este comparabilă cu cea a țărilor din regiune – mai bună decât în Federația Rusă (12 decese la 100 mii locuitori) și identică cu cea din Ucraina și România (10,3 și, respectiv 10,2 decese la 100 mii de locuitori). Aceasta indică asupra faptului că, nivelul fatalității este condiționat inclusiv și de un șir de probleme sistemice, cum ar fi ușurința obținerii permisului de conducător auto, severitatea redusă a penalităților pentru încălcarea regulilor de circulație etc.



*Sursă: Organizația Mondială a Sănătății (2018)*

Starea drumurilor, de asemenea afectează riscul fatalității. Astfel, pe tronsonul Bălți-Fălești-Sculeni-Ungheni, care nu a fost reabilitat, 21% din accidentele produse în anul 2021, s-au soldat cu decese.

*Sursă: Rapoartele anuale ale Inspectoratului General al Poliției*


O concluzie pentru această secțiune a analizei constă în faptul că, deși prin activitatea sa, subdiviziunile structurale subordonate MAI pot întreprinde anumite măsuri de eficientizare a controlului asupra circulației rutiere, o schimbare de fond în planul diminuării riscului fatalității, depinde de măsurile de politici publice aprobate și implementate și de către alte autorități la nivel central (specificațiile tehnice și taxele impuse la importul de autovehicule, reparația și reabilitarea drumurilor), precum și la nivel local (fluidizarea transportului, condițiile de parcare, eliminarea punctelor negre).

## Prevenirea și combaterea criminalității

Pe durata ultimului deceniu situația criminogenă din Republica Moldova nu a avut o tendință univocă. Dar, în termeni relativi, rata infracționalității poate fi urmărită sistematic din informațiile publice ale Biroului Național de Statistică (în continuare BNS) începând cu anul 2014, perioadă, pentru care sunt disponibili indicatorii demografici revizuiți. Apogeul infracționalității a fost atins în anul 2016, an, în care s-au produs 1508 infracțiuni la o sută de mii de locuitori. Ulterior, până în anul 2021, infracționalitatea s-a redus practic cu 50%, atingând minimumul de 764 infracțiuni la o sută de mii de locuitori.

Crimele contra patrimoniului reprezintă circa 45% (11 753) din numărul total de infracțiuni, în timp ce crimele care vizează viața și sănătatea persoanei - circa 3% (878).

***Structura infracțiunilor înregistrate după categorii, în anul 2021***



*Sursa: Datele statistice ale Inspectoratului General al Poliției*

Cât privește criminalitatea juvenilă, se constată o creștere a acestui fenomen în proporție de 15%. Pe parcursul anului 2021, au fost documentate 695 de cauze penale pe infracțiunile comise de minori - cu 89 mai mult, în raport cu perioada analogică a anului 2020, când au fost investigate 606 cauze penale.

Numărul cauzelor penale înregistrate sunt în creștere în raioanele Drochia, Dondușeni, Edineț, Florești, Ocnița, Anenii Noi, Călărași, Criuleni, Dubăsari, Hîncești, Ialoveni, Nisporeni, Strășeni, Telenești, Cantemir, Căușeni și Cimișlia. În același context, o ascendență a delicvenței juvenile, în comparație cu anul 2020, a fost înregistrată în mun. Chișinău, fiind inițiate 230 cauze penale (a. 2020 - 151), respectiv în mun. Bălți - 134 cauze penale a. 2020 – 129 cauze penale).

În concluzie se constată, că starea de ebrietate rămâne a fi una constantă pentru o bună parte de minori, generată de lipsa de ocupație, de starea psihologică, de nivelul de trai și de accesul nestingherit la produsele alcoolice realizate, în special în zonele rurale, cu sfidarea deschisă a regulilor și politicilor adoptate de stat în acest domeniu. Astfel, în perioada de referință, 50 minori au comis fapte penale în stare de ebrietate, în comparație cu 20 - în perioada anului 2020.

În ultimii cinci ani, în Republica Moldova, se comit în medie circa 153 de omoruri, ceea ce este dublu față de media din țările europene. Astfel, dacă în termeni relativi, în Moldova se comit anual 6-7 omoruri la o sută mii locuitori, în Europa această cifră este sub 3.

Totodată, necesită a fi menționate crimele săvârșite împotriva categoriilor vulnerabile ale populației: anual, la fiecare o sută de mii de locuitori, se comit în jur de 20 de crime privind viața sexuală, 40 - ce țin de violența în familie și cel puțin un caz de trafic de ființe umane.

Criza pandemică din anul 2020, a schimbat semnificativ formula de prestare a serviciilor de către agenții economici, care recurg tot mai des la comerțul electronic. În urma acestui fenomen, s-a amplificat numărul de infracțiuni comise cu utilizarea tehnologiilor informaționale. La nivelul Uniunii Europene (în continuare UE), mai mult de unul din zece utilizatori ai internetului, a devenit deja victimă a fraudei online.

Poziția și scorul atribuit unei țări în cadrul clasamentelor internaționale definește, mai mult sau mai puțin, vizibilitatea globală a țării date, imaginea, prestigiul și încrederea acordată acesteia, la nivel internațional. Plasarea unei țări pe o anumită poziție reflectă nu doar situația în statul respectiv la momentul analizat, dar și determină unele procese în viitor. Republica Moldova este evaluată periodic de către diferite entități naționale și internaționale, rezultatele fiind reflectate în diverse clasamente și studii.

Cu toate acestea, există și prezumția că, statistica oficială a criminalității se limitează doar la infracțiunile înregistrate de organele de urmărire penală, iar o serie de crime rămân neraportate. Nu în ultimul rând, decizia de a raporta o crimă ține de încrederea cetățeanului că, în urma raportării, va fi pornită o cauză penală, care va fi finalizată în termeni rezonabili, infractorii vor fi trași la răspundere, iar prejudiciul va fi reparat.

În legătură cu aceasta, analiza fenomenului infracțional necesită o analiză, inclusiv și prin prisma finalizării urmăririi penale, un rol important revenind interoperabilității poliției, organelor procuraturii și instanțelor de judecată.

Astfel, rata de soluționare a urmăririi penale (în vasta lor majoritate, prin trimiterea în judecată a dosarului) este alarmantă. Din numărul total de infracțiuni înregistrate în anul 2021, doar în raport cu puțin peste jumătate din dosare, a fost terminată urmărirea penală, 16 423 (64,66%) cazuri fiind soluționate (în anul 2020 - 55%).

|  |  |  |  |  |  |  |  |
| --- | --- | --- | --- | --- | --- | --- | --- |
| **Terminată urmărirea penală pe cauzele penale** | | | | | | | |
| **(***după gravitate)* | *Numărul de infracțiuni înregistrate* | | *Terminată urmărirea*  *(număr)* | | | *Rata de soluționare (%)* | |
| **2020** | **2021** | **2020** | | **2021** | **2020** | **2021** |
| Excepțional de grave | 165 | 174 | 81 | 90 | | 49,09% | 51,72% |
| Deosebit de grave | 540 | 567 | 226 | 233 | | 41,85% | 41,09% |
| Grave | 4130 | 4452 | 1766 | 1972 | | 42,76% | 44,29% |
| Mai puțin grave | 14001 | 14217 | 6511 | 6854 | | 46,5% | 48,21% |
| Ușoare | 7506 | 7749 | 5425 | 5699 | | 72,28% | 73,54% |

*Sursă: Datele statistice ale Serviciului Tehnologii Informaționale al MAI*

Soluționarea urmăririi penale nu ține în mod exclusiv de competența Poliției. În medie, circa 60% din infracțiunile înregistrate sunt transmise procurorilor care, în consecință, preiau conducerea urmăririi penale. Cu toate acestea, gestionarea corectă a cauzelor penale ține de conlucrarea eficientă a organelor de urmărire penală astfel, încât la finisare, judecătorii să se poată pronunța fără echivoc asupra cauzei. Respectiv, succesul urmăririi penale nu ține doar de identificarea vinovaților, ci și de respectarea normelor procedurale, prezentarea unor dovezi concludente, timpul de reacție etc. Sub aceste aspecte, atât Poliția, cât și alte autorități cu atribuții procesuale, pot, și trebuie să producă un impact decisiv, astfel, încât rata de soluționare a cauzelor penale să se apropie cât mai mult de suta de procente.

În concluzie: performanța poliției este un concept multidimensional, care ține de micșorarea numărului de infracțiuni (prevenirea), percepția cetățenilor privind siguranța persoanei (comunicarea) și soluționarea cazurilor (combaterea).


Performanța Poliției variază semnificativ în profil teritorial. Din punct de vedere al numărului de infracțiuni raportat la 10 000 de locuitori, în anul 2021, cele mai sigure se prezintă a fi raioanele Bender, Sîngerei, Soroca, Telenești, Rîșcani, Călărași, iar cele mai criminogene - sectoarele Centru, Buiucani și Ciocana ale capitalei, dar și raioanele Comrat, Vulcănești, Cantemir și Cahul.

Pe de altă parte, cea mai bună performanță din punct de vedere a soluționării cauzelor penale este înregistrată la Glodeni, Soroca, Ungheni, Dubăsari și Căușeni, iar cea mai proastă performanță este la Leova, Criuleni, Buiucani, în sectorul Ciocana din mun. Chișinău și or. Bender.

Excluzând cazurile particulare, acest tablou sugerează următoarele: există factori ce favorizează performanța bună a poliției în unele teritorii (infracționalitate joasă și rată înaltă de soluționare a anchetelor) și lipsesc în altele (infracționalitate înaltă și rată joasă de soluționare ca anchetelor). Însă, e necesar de subliniat că, efectivul de polițiști per locuitor și motivația personalului[[9]](#footnote-9) sunt corelate cu performanța poliției.


În legătură cu cele menționate, se precizează că, în conformitate cu statele de personal, numărul de polițiști la suta de mii de locuitori se apropie de media europeană (343 de funcții în Republica Moldova, față de 347 în țările europene), însă, din cauza moratoriului asupra funcțiilor vacante, efectivul de polițiști este de 301 la suta de mii de locuitori, ceea ce reprezintă doar 87% din media europeană. Pentru comparație, Republica Moldova are un excedent de procurori (176% față de media europeană) și un deficit de judecători (89% față de media europeană).

***Numărul polițiștilor, procurorilor, judecătorilor în țările europene, la 100******000 locuitori***



*Sursă: UN-CTS (2017)*

Cu referință la motivația personalului din subdiviziunile MAI, sondajul intern[[10]](#footnote-10) realizat pe durata elaborării SDDAI, a scos în relief următoarele. În aprecierea performanței individuale, 18% din angajații MAI au considerat motivația proprie slabă sau foarte slabă (pentru comparație, doar 1% din angajați au apreciat disciplina și competențele profesionale ca fiind slabe sau foarte slabe). Totodată, la rugămintea de a aprecia performanța instituției, 58% din respondenți au depunctat nivelul de salarizare, 34% - au caracterizat negativ practicile de promovare în carieră, iar 28% - s-au plâns de condițiile de muncă. În mod evident, toate trei categorii sunt factori de-motivanți pentru angajații MAI.



*Sursă: Chestionarul angajatului MAI (2021)*

Domeniul prevenirii și combaterii criminalității generează cele mai diverse riscuri în mediul de siguranță publică. Din acest considerent criminalitatea afectează direct cetățenii și comunitățile în cele mai diverse și severe modalități. Lipsa unor intervenții și soluții inovative generează riscuri pentru viață, integritate fizică, libertatea individuală, patrimoniu, liniștea și încrederea în propria siguranță, viața economică și socială a cetățenilor iar toate acestea sunt pericol atâta timp, cât fenomenul de criminalitate persistă și se multiplică.

## Protecție civilă și situații excepționale

În medie, în Republica Moldova, se produc anual circa 300 de evenimente calificate drept situații excepționale și circa 2000 situații de urgență, evenimente, care necesită intervenția salvatorilor și pompierilor Inspectoratului General pentru Situații de Urgență (în continuare IGSU).

În ultimii 20 de ani, numărul misiunilor salvatorilor și pompierilor s-a triplat, în timp ce personalul a fost redus cu 12,6%, punând o presiune tot mai mare asupra capacităților de intervenție. Capacitățile IGSU, estimate reieșind dintr-un număr de 400 salvatori și 150 de unități de tehnică disponibilă 24/24, pe parcursul ultimilor 6 ani, se utilizează în cadrul intervențiilor, anual, în proporție alarmantă – între 50 și 70%.

Diversitatea și complexitatea intervențiilor este și ea în creștere – de la doar 4 tipuri de misiuni realizate în anul 2000, salvatorii și pompierii dezvoltându-și capacitățile și crescând portofoliul operațional până la cca 40 tipuri de misiuni, fiind capabili să opereze pe/sub apă (activități scafandriere), la înălțimi/adâncimi (alpinism industrial, intervenții în fântâni etc.), la accidente rutiere (descarcerări), în spații urbane după prăbușiri (căutare și descarcerări din clădiri), acordare de prim ajutor etc., în acest sens „productivitatea muncii”, realizată de IGSU, a crescut considerabil.

După cum s-a menționat, creșterea portofoliului a avut loc pe fundalul unor reduceri etapizate de personal (de la 3121 angajați în 1996, la doar 2467 angajați în anul 2021). Această reducere a cauzat perturbații în organigrama IGSU și în modul de organizare a subdiviziunilor de intervenție. La ziua de azi, există 17 subdiviziuni de intervenție, în care, în tura de serviciu de 24 de ore, intră doar 2 persoane, fapt, ce pe de o parte reprezintă o încălcare a normelor de securitate a muncii și a normelor de încadrare cu personal a autospecialelor de intervenție, iar pe de altă parte – situație care nu permite realizarea unui spectru larg de intervenții din lipsă de personal (o echipă de pompieri și salvatori în UE este constituită din 5 persoane).

Deși, din perspectiva misiunilor de salvare, intervențiile instrumentate de IGSU se apropie de conceptul de protecție civilă al UE, deficitul de personal este un factor care constrânge racordarea la standardele europene. Pentru comparație, unui salvator sau pompier din Republica Moldova îi revin 2573 de locuitori, ceea ce este de trei ori mai mult decât în țările - membre sau țările care aspiră să devină membre ale UE: Letonia (704), Georgia (724), România (729), Estonia (893).

Cu referire la situațiile excepționale, se menționează că, două treimi din acestea sunt condiționate de factori de ordin tehno-gen (explozii, accidente). Din anul 2010 până în prezent, incidentele de acest gen au luat viața la 115 persoane și au condus la spitalizarea a 1513, fapt, ce corespunde unei medii anuale de 12 decese și 139 traumatisme. Pagubele materiale, mai puțin importante în astfel de situații, au constituit 140 milioane lei, ceea ce corespunde unei valori medii de 12 milioane de lei anual. Situațiile excepționale condiționate de factori naturali (inundații, grindină, secetă, alunecări de teren) rareori au produs victime umane (3 decese în ultimul deceniu), însă, pagubele materiale provocate de astfel de situații sunt uriașe: doar secetele din anii 2012 și 2020 au adus un prejudiciu de 1,6 și respectiv 6,5 miliarde lei. Per total, prejudiciul acumulat din anul 2010 până în prezent, este de 12,58 miliarde lei, ceea ce corespunde unor valori medii anuale de un miliard de lei. Situațiile excepționale condiționate de factori biologic-sociali (epidemii) sunt evenimente rare, cu excepția pandemiei provocate de răspândirea globală a corona-virusului COVID-19.

|  |  |  |
| --- | --- | --- |
|  |  |  |

*Sursă: Datele statistice ale Inspectoratului General pentru Situații de Urgență*

În situațiile de urgență, intervenția echipelor de pompieri se solicită la izbucnirea incendiilor. După cum s-a menționat, în Republica Moldova anual se produc circa 1770 incendii, care duc la decesul a 117 persoane și provoacă traumatisme altor 45. În medie anuală, pagubele materiale provocate de incendii, se cifrează la 68 de milioane lei. În același timp, intervențiile eficiente ale pompierilor salvează vieți și bunuri materiale. În medie, numărul de vieți salvate de pompieri anual este de 679, deși în dinamică se conturează o tendință de scădere. Astfel, dacă în anul 2010 au fost salvate 1107 persoane, în anul 2021 numărul acestora a fost doar de 298.

Critic, pentru a face diferența între viața și moartea victimelor incendiilor, este timpul de reacție al echipelor de pompieri, condiționat de amplasarea geografică a echipelor de intervenție. Raza de intervenție este cuprinsă în prezent între 3 și 10-15 km în localitățile urbane și până la 45-50 km - în sectorul rural.

Astfel, dacă timpul mediu de reacție constituie la general 19 minute 26 secunde[[11]](#footnote-11), din cauza distanței mari, timpul mediu de răspuns al subdiviziunilor IGSU, pentru localitățile aflate la o distanță mai mare de 20 km, este de 29,43 minute**.**

Pentru comparație, timpul maximal de reacție admis în țările europene variază între 8 și 15 minute (în Republica Moldova în anul 2021 timpul maximal de reacție a fost de 1 oră 26 de minute).

***Timpul mediu de răspuns al subdiviziunilor IGSU***

*Sursa: Datele statistice ale Inspectoratului General pentru Situații de Urgență*

**17,70**

Un alt factor, care limitează eficiența intervențiilor la apelurile de urgență, ține de baza tehnic-materială învechită. Circa 48% din tehnica utilizată este „moștenită” din URSS, având o vârstă medie de 35 ani; 32% - provine din donațiile externe și are o vârstă medie de 30 de ani și doar 13% sunt achizițiile proprii, cu o vârstă medie de 6 ani. Deși există norme de dotare aprobate de Guvern[[12]](#footnote-12), acestea nu au fost atinse niciodată, din lipsa alocării mijloacelor financiare. În consecință, frecvența defecțiunilor este în creștere.

Astfel, în anul 2021 au avut loc 405 cazuri de defectare a tehnicii, inclusiv 87 - pe durata intervenției. Mai mult ca atât, unele subdiviziuni subordonate IGSU nu au capacități operaționale să intervină la toate tipurile de situații de urgență. În acest caz, resursele de intervenție necesare sunt mobilizate din alte raioane/subdiviziuni, fapt care, de asemenea, contribuie la creșterea timpului de răspuns.

Respectiv, pentru a salva mai multe vieți, este necesară acționarea asupra timpului de reacție și modernizarea tehnicii specializate, precum și creșterea dotărilor. În această privință se impune majorarea efectivului de personal al IGSU și dezvoltarea posturilor de salvatori și pompieri în zonele rurale.

De menționat că, Programul de consolidare a serviciului salvatori și pompieri în localitățile rurale ale Republicii Moldova, aprobat prin HG nr. 202/2013 a expirat în anul 2020, însă, un alt act normativ, care să asigure continuitatea realizării obiectivelor propuse, actualmente nu există. Se accentuează că, din 73 de posturi existente, doar 45 au fost create în cadrul acestui program (din numărul total de 114 planificate). Inițiativa trebuie să continue, inclusiv și prin dezvoltarea la nivel local a strategiilor de gestionare a dezastrelor, bazate pe evaluarea riscurilor.

Dezvoltarea mecanismului de protecție civilă racordat la cerințele UE este o prioritate. În acest sens, directivele UE prevăd 17 module de protecție civilă, care fac parte dintr-un cadru de solidaritate, ce permite țărilor să se ajute reciproc în situații excepționale. Pentru a face parte din acest cadru, Republica Moldova trebuie să asigure compatibilitatea mecanismelor de protecție civilă și să dezvolte propriile module de reacție. În altă ordine de idei, se menționează că, activitatea IGSU constituie în proporție de 80% intervenții și în proporție de 20% prevenție. Prevenirea situațiilor excepționale se face prin derularea unor campanii informaționale țintite. Fără a diminua din importanța acestora, IGSU urmează să identifice și alte mecanisme de prevenție (analiza riscurilor, controlul conformității etc.), care sunt în mare parte absente.

Laîndeplinirea obiectivului statului privind intervențiileoperative de protecție a populației și a teritoriului, asigurarea funcționării stabile a economiei naționale și a apărării țării în situațiile de urgență/excepționale, în cazul apariției unor fenomene sociale sau economice, atentatelor teroriste, în scopul acordării ajutorului umanitar și contribuirii la stabilitate în sectoarele economiei naționale în cazul apariției unor disfuncționalități, precum și pentru organizarea apărării țării și asigurării necesităților de mobilizare pe timp de asediu și de război, rolul principal îi revine*Agenției Rezerve Materiale* (în continuare ARM) din cadrul Ministerului Afacerilor Interne, care în anul 2018, urmare reorganizării din autoritate administrativă subordonată Guvernului, a devenit autoritate administrativă în subordinea MAI (HG nr. 219/2018).

Cu toate că domeniul este foarte important, acestuia nu i se acordă sprijinul financiar cuvenit, instituția confruntându-se cu un șir de probleme și dificultăți, cum ar fi: completarea sub nivel a rezervelor de stat (gradul de completare a unor poziții este de circa 1,6%); uzura fizică și morală avansată a stocurilor rezervelor de mobilizare; asigurarea stocurilor intangibile ale rezervelor de stat cu bunuri între 33,7 și 24,1%; lipsa bazelor proprii de păstrare a cerealelor și combustibilului; cadrul normativ deficitar privind mecanismul achizițiilor în/din rezervele de stat și de mobilizare, dar și cu probleme ce țin de procedura de încasare a datoriilor față de rezervele statului; finanțare deficitară etc.

*Sursă: Datele statistice ale Agenției Rezerve Materiale*

Deși, potrivit legislației, ARM asigură cu bunuri din rezervele de stat și de mobilizare nu doar populația, dar și așa autorități publice centrale de specialitate cum ar fi Ministerul Apărării, Ministerul Sănătății, Ministerul Economiei, Ministerul Infrastructurii și Dezvoltării Regionale, Ministerul Agriculturii și Industriei Alimentare, Serviciul Informații și Securitate și Ministerul Finanțelor, pe parcursul ultimilor ani completarea stocurilor cu bunuri este destul de deficitară: este efectuată numai din mijloacele financiare alocate suplimentar de Guvern, pentru bunurile eliberate în vederea înlăturării consecințelor calamităților naturale și din economia mijloacelor financiare, gestionate pe parcursul anului. De menționat că, din cauza subfinanțării, domeniul este capabil să acopere, practic, doar cheltuielile pentru păstrarea bunurilor din rezervele de stat și de mobilizare.

O problemă separată o constituie sortimentul și volumul de bunuri prevăzut de nomenclatoarele bunurilor din rezervele de stat și de mobilizare, care, urmare experiențelor acumulate din ultimii ani, necesită revizuire totală.

Subsidiar, și structura ARM, raportată la volumul și specificul de lucru, constituie un impediment în realizarea cu succes a sarcinilor trasate, și aceasta urmează a fi revizuită prin prisma aspectului funcțional și organizațional, având la bază mai multe analize, dar și rapoartele efectuate de către SIS și CNA, privind corectitudinea subordonării Agenției către Ministerul Afacerilor Interne, reieșind din particularitățile importante ale ARM în asigurarea strategică a securității naționale, complexitatea și conlucrarea directă cu alte entități publice, în cazul unor situații de criză imprevizibile, care pot afecta grav viața și sănătatea populației.

O concluzie la acest compartiment este că riscurile în domeniul situațiilor de urgență și excepționale, condiționate inclusiv de efectele schimbărilor climatice manifestate la nivel global necesită abordări și intervenții sistematice pentru a diminua și reduce efectele acestora.

## Managementul frontierei

Anual, frontiera de stat a Republicii Moldova este traversată în ambele sensuri de circa 20 milioane de persoane și 5 milioane de autovehicule. Cazurile de refuz a intrării în țară a persoanelor și mijloacelor de transport înregistrate de Poliția de Frontieră sunt neînsemnate în raport cu numărul total de traversări ale frontierei de stat. De remarcat că, deși numărul persoanelor și al mijloacelor de transport, care traversează frontiera de stat a scăzut semnificativ pe durata pandemiei, numărul contravențiilor a crescut exponențial din cauza nerespectării noilor restricții impuse în contextul situației sanitar-epidemiologice.

|  |  |
| --- | --- |
|  |  |

*Sursa: Datele statistice ale Inspectoratului General al Poliției de Frontieră*

Cifrele expuse denotă faptul că, una din principalele sarcini ale Poliției de Frontieră constă în fluidizarea traficului transfrontalier astfel, încât persoanele să-și poată continua nestingherit călătoria, în timp minim necesar controlului la trecere. În acest sens, de către Inspectoratul General al Poliței de Frontieră (IGPF) se aplică următoarele normative: 2 minute pentru a documenta o persoană; 6 minute pentru a documenta un autoturism și sub 30 de minute pentru a documenta călătorii dintr-un autocar.

În raport cu călătorii de rea credință, rolul polițistului de frontieră este de ocrotitor al normelor de drept care, în procesul controlului, identifică ilegalitățile și după caz, aplică sancțiuni, monitorizează și sancționează încălcările regimului frontierei de stat.

*Sursă: Datele statistice ale Inspectoratului General al Poliției de Frontieră*

Un alt aspect relevant ține de funcționarea neîntreruptă a sistemelor de tehnologii informaționale, care facilitează controlul documentelor de călătorie. La „căderea” acestor sisteme, traficul la frontieră este blocat, iar deblocarea ține de viteza de repornire a sistemelor automatizate. Doar prin crearea unei infrastructuri adecvate la punctele de trecere și implementarea metodelor moderne de control al frontierei (implementarea ghișeului unic, programarea prealabilă etc.), dar și prin asigurarea funcționalității sistemelor automatizate de tehnologii informaționale, poate fi posibilă asigurarea fluidizării traficului.

De menționat că, în condițiile unui conflict înghețat cu regiunea separatistă din stânga Nistrului, controlul efectiv al frontierei se efectuează pe segmentul de vest (cu România) și parțial pe segmentul de est (acolo unde hotarul cu Ucraina este controlat nemijlocit de autoritățile constituționale ale Republicii Moldova). Respectiv, existența unui segment de frontieră „deschis” pe frontiera de est, reprezintă o breșă de securitate, care reduce la minimum efectele combaterii transportului ilegal de mărfuri, valori și alte bunuri, precum și a migrației ilegale. Unica soluție viabilă privind rezolvarea acestei probleme, este implementarea conceptelor de control comun și a patrulării comune în punctele de trecere a frontierei de stat cu Ucraina. Implementarea conceptului controlului în comun pe segmentul central (transnistrean) al frontierei, a fost pilotată cu succes în format restrâns, în punctul de trecere a frontierei de stat „Pervomaisc-Cuciurgan”. La următoarea etapă, părțile urmează să asigure implementarea controlului comun, în volum deplin. Situație similară se atestă și la capitolul patrulării comune pe teritoriul Ucrainei a segmentului central (transnistrean) al frontierei comune, aceasta fiind implementată pe deplin doar pe segmentele de nord și sud, segmentul central al frontierei, rămânând neacoperit.

Urmare războiului din Ucraina, atât controlul, cât și patrularea în comun, au fost sistate din cauza riscului sporit pentru viața și sănătatea angajaților.

Se remarcă că, începând cu data de 24 februarie 2022, Republica Moldova se confruntă cu o criză de refugiați fără precedent. Refugiații din Ucraina ajung în Republica Moldova atât prin metode legale, cât și ilegale. O creștere bruscă a cazurilor de trecere ilegală a frontierei de stat se atestă în special din partea cetățenilor ucraineni, care nu pot emigra sub nici o formă legală, fiindu-le restricționată ieșirea din țară conform Legii marțiale.

De asemenea, în contextul acestui război, se atestă un risc și vulnerabilitate sporite privind criminalitatea transfrontalieră din partea lumii interlope. Totodată, se conturează amplificarea fenomenelor infracționale cum ar fi traficul ilicit de arme, muniții și substanțe explozibile, organizarea migrației ilegale etc.

Riscurile și intervențiile în domeniul managementului frontierei sunt justificate de schimbările permanente ale mediului internațional de securitate. Din acest considerent soluțiile propuse și intervențiile planificate trebuie să creeze pârghii solide de gestionare adecvată a frontierelor pentru a contracara migrația ilegală, criminalitatea transfrontalieră, traficul de ființe umane, traficul ilicit de mărfuri, bunuri, droguri și armament etc..

## Migrație și azil

Cu referire la străinii care vizitează Republica Moldova, rolul statului constă în gestionarea eficientă a proceselor de migrațiune și asigurarea realizării posibilităților de utilizare a migrației în scop de dezvoltare, dar și în minimizarea efectelor negative ale migrației asupra proceselor demografice, economice, ordinii publice și securității naționale.



Mai mult, ținând cont de amploarea fluxurilor de migrațiune, gestionarea eficientă a proceselor de migrațiune a fost una din principalele condiționalități ale UE, în acordarea regimului liberalizat de vize pentru cetățenii RM în statele UE, precum și în cadrul activităților Acordului de Asociere (în continuare AA) cu UE.

Biroul Migrație și Azil (BMA) al MAI, individual, sau în comun cu alte autorități, asigură realizarea etapelor principale de gestionare a fluxurilor de migrațiune, în deosebi cele ce țin de imigrarea străinilor: admisia și acordarea străinilor a dreptului de ședere în Republica Moldova; combaterea șederii ilegale a străinilor; asigurarea măsurilor coercitive în raport cu străinii, care au încălcat regimul de ședere; îndepărtarea de pe teritoriul țării a străinilor care prezintă pericol pentru ordinea publică sau securitatea statului; acordarea protecției temporare străinilor; coordonarea activităților ce țin de integrarea străinilor, asigurarea evaluărilor privind necesitățile acestora până la integrarea definitivă/naturalizarea acestora; evidența străinilor ce traversează segmental transnistrean; alte activități ce influențează procesele de migrațiune.

Modificările esențiale ale cadrului legislativ în perioada anilor 2018-2019, au influențat substanțial gestionarea per-ansamblu a proceselor de migrațiune. De remarcat o dinamică ascendentă a numărului de străini, cu excepția anului 2020 când, din cauza pandemiei globale, numărul călătorilor în scopuri neesențiale s-a redus.

Deși, aflarea temporară (până la 90 zile) pe teritoriul Republicii Moldova este liberă pentru străinii din circa 151 state (statele din zona Schengen, CSI și altele[[13]](#footnote-13)) numărul de solicitări pentru obținerea dreptului de ședere provizorie a crescut de la 6772 în 2017 până la 7456 în 2021.

***Numărul total de solicitări soluționate***



*Sursă: Datele statistice ale Biroului Migrație și Azil*

Totodată, BMA monitorizează străinii aflați provizoriu în Republica Moldova pe perioada valabilității vizei, sau pentru o perioadă de până la 3 luni, numărul total al acestora oscilând până la 100 mii de persoane anual.

Tendință ascendentă s-a conturat în anii 2017-2021 și în partea ce ține de numărul de imigranți sosiți în scop de muncă, studii, reîntregirea familiei etc. de la 3708 în anul 2017 până la 4240 în anul 2021. Această tendință, de asemenea, curbată în anul 2020, s-a produs pe fundalul liberalizării importului forței de muncă. Dacă anterior, munca străinilor era permisă doar în circumstanțe excepționale (lipsa calificărilor solicitate pe piața internă), începând cu anul 2018, dreptul străinilor la muncă poate fi obținut în baza cererii depuse de angajator.

De menționat că, în Moldova educația devine tot mai atractivă pentru străini. Conform datelor statistice, în anul de studii 2019/2020, numărul studenților străini a constituit 4,6 mii persoane, cu 0,5 mii studenți mai mult decât în anul de studii 2018/2019. Fiecare al doilea student străin își face studiile în domeniul sănătate. Ponderea cea mai mare revine studenților veniți din Romania (40,1%), Israel (35,6%), India (12,1%), Ucraina (2,6%), SUA (1,7%) și Turcia (1,4%)[[14]](#footnote-14).

În baza informațiilor colectate privind studenții din alte țări, la începutul anului de studii 2021/2022, numărul studenților străini a constituit 5,2 mii persoane, fiind în creștere cu 13,0% comparativ cu anul de studii precedent. Ponderea cea mai mare revine studenților din România (51,6%, fiind în creștere cu 5,4 p.p. față de anul de studii 2020/2021), Israel (19,1%, în descreștere cu 9,5 p.p.), India (13,4%, în creștere cu 0,2 p.p.) și Ucraina (7,9%, în creștere cu 5,5 p.p.).[[15]](#footnote-15)

La acest compartiment, va fi continuat procesul de încurajare și consolidare a recunoașterii calificărilor și a competențelor profesionale ale migraților, aflați în situație de ședere legală, promovând pe diferite platforme (sesiuni de informare) condițiile de intrare, ședere și ieșire din Republica Moldova.

Conform datelor Agenției Servicii Publice (în continuare ASP)[[16]](#footnote-16), numărul străinilor documentați cu permise de ședere valabile, la data de 31.12.2021, a constituit 18874 persoane, dintre care: 6476 dețineau permise de ședere permanentă și 12398 – permise de ședere provizorie. Străinii documentați se bucură de aceleași drepturi și obligații ca și cetățenii Republicii Moldova, cu excepțiile stabilite de cadrul legal.

În același timp, în Registrul de stat al populației erau luate la evidență 1909 persoane cu statut de apatrid, 1434 persoane cu cetățenia nedeterminată și 6939 persoane cu pașaport de tip sovietic (modelul anului 1974).

Biroul migrație și azil, anual, întreprinde circa 5500 de acțiuni de depistare și combatere a delincvențelor comise de către persoanele străine, aflate pe teritoriul țării și numărul acestora este destul de impunător. Majoritatea contravențiilor (85%) revin încălcării termenului de ședere în RM, restul (15%) reprezentând contravențiile privind munca nedeclarată a străinilor. Pe marginea constatărilor efectuate de ofițerii BMA, anual sunt pornite 40 de cauze penale.

Pentru prevenirea imigrării necontrolate, drept rezultat al liberalizării admisiei și documentării unor categorii de străini, în cadrul BMA a fost creată o subdiviziune specializată pentru monitorizarea fluxurilor de migrațiune, care include 6 oficii teritoriale amplasate în perimetrul punctelor interne de control vamal, pe linia administrativă cu segmentul transnistrean. Subdiviziunea respectivă asigură înregistrarea străinilor intrați din/prin Ucraina în Republica Moldova prin regiunea transnistreană (nu se referă la populația din regiunea transnistreană).

Chiar și așa, numărul străinilor intrați în țară, în lipsa unui control efectiv de către autoritățile de drept, rămâne a fi unul mare. În majoritatea cazurilor, străinii intrați prin intermediul regiunii transnistrene, au aceleași motive de a se afla în Republica Moldova, ca și străinii scutiți de viză sau titularii drepturilor de ședere.

De menționat, că numărul de străini începând cu anul 2015 este în continuă creștere, în top fiind anul 2017 (71599 persoane), excepție făcând anii pandemici 2020-2021.

*Sursă: Datele statistice ale Biroului Migrație și Azil*

Republica Moldova, prin intermediul BMA, acordă protecție străinilor care sunt persecutați la ei în țară sau care, din cauza circumstanțelor, au rămas fără protecție din partea unui stat. În medie, circa 100 de solicitări de azil și circa 140 de cereri de apatridie sunt înregistrate anual.

*Sursă: Datele statistice ale Biroului Migrație și Azil*

Acordarea statutului de refugiat, beneficiar al protecției umanitare sau de apatrid, este subiectul unei proceduri minuțioase de verificare a circumstanțelor de fapt, lucru foarte dificil în lipsa unor acorduri bilaterale de readmisie.[[17]](#footnote-17) În consecință, mai mult de jumătate din cererile de azil sunt respinse, iar statutul de apatrid se acordă în aproximativ o pătrime din cazuri. Solicitanții de azil și apatridie sunt amplasați la Centrul de Cazare din momentul depunerii cererii, beneficiind pe durata șederii de servicii de consiliere juridică și psihologică. La solicitare, oricare din imigrații aflați în Republica Moldova, poate beneficia de servicii de integrare: cursuri de limbă română, orientare profesională, acces la realizarea drepturilor etc. În perioada anilor 2020-2021 au fost operate un șir de modificări la cadrul legal privind integrarea străinilor. S-a ajustat cadrul național la directivele UE, fiind pus accentul pe creșterea rolului statului în promovarea procesului de integrare prin informare diversificată, crearea oportunităților de autoîntreținere, creșterea rolului angajatorului în procesul de integrare, promovarea diversității culturale, asigurarea realizării drepturilor etc.

Volumul de lucru al BMA a crescut simțitor o dată cu asumarea de către Republica Moldova a unor angajamente, reieșind din regimul liberalizat de vize cu țările din spațiul Schengen, în anul 2014, și continuă să crească sub presiunea tendințelor demografice. Actualmente, BMA prestează 37 de servicii care, reieșind din numărul de beneficiari, creează un volum de lucru pentru 38 de operatori de primă linie, inclusiv 25 operatori la serviciile de documentare (ghișeul unic), 1 operator la centrul de apel, 5 operatori pentru consilierea imigranților și 7 operatori pentru evidența străinilor intrați în țară de pe teritoriul transnistrean. Cu toate acestea, efectivul - limită al BMA a rămas neschimbat din anul 2014, operatori la serviciile de documentare fiind în număr de 16, iar funcțiile auxiliare (serviciul tehnologii informaționale, serviciul juridic, consiliere și reprezentanță în instanța de judecată, logistică, relații cu publicul etc.) lipsesc cu desăvârșire.

În aceste condiții, funcțiile BMA se exercită într-un regim anormal și în detrimentul calității funcțiilor de bază.

Lacune evidente instituționale și de insuficiență a resurselor umane, au fost scoase în evidență de criza de migrațiune, provocată de războiul dintre Ucraina și Rusia, întreg efectivul BMA fiind antrenat în regim intensiv de muncă (24/24 ore), pentru documentarea corespunzătoare a străinilor, stabilirea statutului juridic migraților, recepționarea și înregistrarea cererilor de azil, eliberarea actelor de identitate provizorii, efectuarea activităților de cazare în cadrul centrelor provizorii pe o durată de până la 72 ore,[[18]](#footnote-18) asigurarea evidenței persoanelor cazate, asigurarea procedurii de relocare a refugiaților în țările care și-au manifestat intenția de a primi un anumit număr de refugiați din Ucraina, precum și asigurarea altor activități specifice domeniului de competență.


Astfel, în perioada de 24.02. – 31.03.2022, în centrele provizorii create (Palanca, Calarașovca, Giurgiulești), au fost înregistrați 6951 străini, 4384 fiind cazați, totodată fiind preluate și 5963 cereri de azil.

O concluzie la acest compartiment este că migrația reprezintă un proces multidimensional, generator de probleme și riscuri complexe. Schimbările la nivelul fluxurilor de migrație, mai ales în perioadele de criză, au efecte majore asupra mediului economic, social și politic, atât pentru țările de origine, cât și pentru țările de destinație ale migranților. Astfel, luând în considerare efectele și complexitatea migrației sunt necesare intervenții susținute și o implicare integrată a tuturor actorilor relevanți la nivel național pentru a asigura gestionarea corespunzătoare a fenomenului dat.


## Formare profesională, integritate și digitalizare

Din punct de vedere instituțional, domeniul afacerilor interne este format din 13 subiecți de drept conduși de MAI și include 6 autorități administrative pe sub-domeniile de competență (poliția, carabinierii, poliția de frontieră, situații excepționale, migrație și azil, rezerve materiale) și 6 subdiviziuni specializate (protecție internă și anticorupție, management operațional, tehnologii informaționale, serviciu medical, formarea profesională, club sportiv). Aparatul central al MAI este dedicat elaborării și monitorizării politicilor din domeniile de competență. De menționat că, structura organizatorică actuală este rezultatul unei cristalizării a domeniilor de competență, care s-a produs într-o perioadă lungă de timp. La origini, MAI era oarecum sinonim cu organele de poliție, căruia i s-au adăugat treptat competențe congruente misiunii de protecție a persoanei și de asigurare a ordinii publice. În această ordine de idei, departamentele independente din punct de vedere instituțional (Departamentul Situații Excepționale (2005), Departamentul Trupelor de Grăniceri, ulterior Serviciul de Grăniceri (2012), Agenția Rezerve Materiale (2018), au fost reorganizate în subordinea MAI. În același timp, în baza analizelor funcționale s-au efectuat multiple reorganizări pe intern a aparatului central al MAI și a instituțiilor subordonate. Astfel, subdiviziunile Protecție Internă și Anticorupție, Tehnologii Informaționale, Managementul Operațional au fost detașate de aparatul central al ministerului și constituite ca entități aparte.

*Organigrama Ministerului Afacerilor Interne*



Din punct de vedere al resurselor umane și financiare, domeniul afacerilor interne dispune de un efectiv-limită de personal de 18178 angajați (inclusiv 400 angajați ai Serviciului Medical (în continuare SM) și 413 angajați ai Academiei „Ștefan cel Mare” (în continuare AȘM) și un buget 3 095 800,1 mii lei, dintre care 2 844 229,9 mii lei aparțin sectorului Ordine Publică și Securitate, celelalte fiind gestionate de MAI, din contul altor programe bugetare (Protecția Mediului – 5082,9 mii lei, Ocrotirea Sănătății – 105032,3 mii lei, Învățământ – 86100,4 mii lei și Protecția socială – 158,0 mii lei). Atât sub aspectul resurselor umane, cât și al celui financiar, aproximativ jumătate din efectivul - limită și buget revin IGP (51%), urmat de IGPF (20% din efectiv, 17% din buget), IGSU (13% din efectiv și buget) și IGC (7% din efectiv și buget).



*Sursă: Bugetul executat și efectivul-limită, situația din anul 2021*

În pofida celor enunțate, se remarcă următoarele: 1. *sub aspectul reorganizării*, structura organizațională a instituțiilor subordonate MAI prezintă în continuare o serie de deficiențe (nu sunt delimitate competențele în domeniul menținerii ordinii publice între poliție și carabinieri; nu este justificată detașarea managementului operațional de aparatul central al ministerului; nu sunt elucidate competențele ministerului în raport cu rezervele statului); 2. *din perspectiva numărului de angajați*, menținerea moratoriului asupra completării funcțiilor vacante din efectivul limită, nu permite utilizarea plenară a resurselor umane (inspectoratele teritoriale de poliție exercită funcțiile de menținere a ordinii publice din contul altor obligațiuni de serviciu; funcțiile de suport ale activității BMA nu sunt prevăzute cu state de personal, iar volumul de lucru pentru documentarea imigranților depășește capacitatea operațională a biroului) și 3. *din punct de vedere al alocațiilor bugetare pentru siguranța și ordinea publică*, există un deficit cronic de fonduri pentru realizarea eficientă a funcțiilor de bază (nivelul de salarizare al angajaților din domeniul afacerilor interne menține riscul coruptibilității; fondul de salarizare nu permite stimularea performanței individuale și colective; nivelul de dotare cu tehnică și echipament specializat; dezvoltarea și interoperabilitatea sistemelor informaționale și asigurarea contractării specialiștilor în subdiviziunile poliției, salvatorilor și pompierilor și a altor unități este mult sub nivelul exigențelor).

Reieșind din cele expuse, se va face referință la acele aspecte transversale, care vizează activitatea tuturor instituțiilor din domeniul administrat de MAI și anume: i). managementul resurselor umane în domeniul afacerilor interne; ii). capacitatea sistemului de a menține un corp de angajați integri și incoruptibili și iii). gradul de digitalizare a serviciilor prestate în domeniul afacerilor interne și managementului tehnologiilor informaționale și a comunicațiilor electronice.

Efectivul-limită al aparatului central al MAI, autorităților administrative și instituțiilor din subordinea ministerului, este constituit din 8 628 (46%) ofițeri; 7 928 (44%) subofițeri, 1 487 (8,6%) salariați civili și 167 (1,2%) funcționari publici, iar numărul funcțiilor vacante pe întreg sistemul MAI la data de 31.12.2021 constituia 2 146 de unități sau 11,8% din efectiv (2 029 de unități sunt sub moratoriu).

Rata de fluctuație, per ansamblu constituie 54% din angajați, motivele fiind: salariul nesatisfăcător; lipsa posibilităților de creștere în carieră într-un termen la care se așteaptă angajatul; mediul de muncă cu risc sporit pentru viață și sănătate; supra-solicitarea la locul de muncă etc.

Ținând cont de faptul că, fluctuația de personal se referă în mare parte la personalul cu o vechime în muncă de până la 5 ani, necesitatea de angajare, în special în funcțiile cu statut special, persistă continuu.

În același timp, sondajul angajaților din domeniul afacerilor interne, efectuat în anul 2021 denotă faptul că, 74% din numărul de angajați intervievați, au studii superioare – cel puțin licență. Ceilalți 26%, au absolvit gimnaziul, liceul sau colegiul. Instituția de învățământ, care în mod tradițional asigură cu cadre sistemul afacerilor interne, este Academia „Ștefan cel Mare”. Disciplinele de licență în cadrul Academiei sunt dreptul și administrarea publică, pe care Academia le acoperă la fel ca și orice altă instituție de învățământ superior. Totuși, din punct de vedere instituțional, AȘM este o instituție din subordinea MAI care, spre deosebire de alte instituții de învățământ superior, nu beneficiază de regimul de autogestiune financiară. Sustenabilitatea financiară a instituției se asigură prin dotările pentru studenții „bugetari” (615 absolvenți în ultimii 5 ani) care, în schimbul învățământului gratuit, se obligă să lucreze cel puțin 5 ani în sistemul afacerilor interne. Pe de altă parte, pentru a accede la profesia de polițist, sunt suficiente cursurile de formare inițială pe o durată de patru luni. O particularitate a formării profesionale în domeniul poliției este că absolvenții cursului sunt angajați ai sistemului afacerilor interne încă din momentul înmatriculării, iar la absolvire primesc gradul de ofițeri.

|  |  |
| --- | --- |
|  |  |

*Sursă: Chestionarul angajatului MAI (2021)*

Situația descrisă mai sus conduce la următoarea anomalie: deși, în scopul exercitării funcțiilor de serviciu pentru un anumit contingent de angajați (agenți de circulație, pompieri), gradul de ofițer nu reprezintă o condiție de accedere în profesie, sistemul produce în mod mecanic un excedent de ofițeri, strangulând cererea pentru cursurile de formare profesională pentru subofițeri. Mai mult ca atât, cererea mică pentru cursurile de formare profesională este suprimată și de cerințele înalte la admitere impuse de comisia medicală. În consecință, din 430 de studenți de perspectivă doar 150 sunt considerați apți să se înmatriculeze, ceea ce se răsfrânge negativ asupra mediei academice la admitere. Cu referire la studiile superioare, există un vacuum în ceea ce privește formarea profesională a ofițerilor de investigație și a criminaliștilor.

O altă particularitate a sistemului afacerilor interne ține de faptul că, la modul practic, aproape fiecare instituție subordonată MAI, dispune de propriul său centru de instruire: în domeniul poliției există Centrul Integrat de Pregătire pentru Aplicarea Legii (parte din AȘM); în domeniul asigurării ordinii publice există Centrul de Instrucție subordonat IGC; în domeniul poliției de frontieră funcționează Centrul de Excelență în Securitatea Frontierei; în domeniul situațiilor excepționale există Centrul republican de instruire (cu statut de direcție). Ținând cont de mobilitatea personalului în cadrul sistemului afacerilor interne, apare întrebarea, dacă acest nivel de specializare a centrelor de instruire, este congruent cu cerințele sistemului.

„Toleranța zero” față de fenomenul corupției în rândul personalului, constituie o prioritate pentru Ministerul Afacerilor Interne. Cu toate acestea, datele Barometrului Opiniei Publice[[19]](#footnote-19) (sondaj național realizat bianual în Republica Moldova de circa 20 de ani) din luna iunie a anului 2021, arată tendința negativă a gradului de încredere a respondenților în poliție, atestându-se o diminuare cu aproximativ 10%: de la 41% în octombrie 2020[[20]](#footnote-20) la 30,9%în iunie 2021.

Persistența corupției în sistemul afacerilor interne, este confirmată și de studiile și evaluările desfășurate intern, în special de analiza cauzelor penale pornite în privința personalului MAI în perioada anilor 2019 - 2021.

Analiza cazurilor de corupție, începând cu anul 2019,[[21]](#footnote-21) instrumentate atât de Procuratura anticorupție, cât și de CNA și SPIA, demonstrează următoarea distribuție a infracțiunilor de corupție, în sistemul afacerilor interne:

|  |  |  |  |
| --- | --- | --- | --- |
| **Categoria infracțiunii** | **2019** | **2020** | **2021** |
| Corupere pasivă (art.324 CP) | 53 | 60 | 80 |
| Abuz de putere (art.327 CP) | 30 | 12 | 9 |
| Trafic de influență | 23 | 15 | 13 |

Analiza datelor expuse, remarcă o înrăutățire a situației în partea ce ține de comiterea infracțiunilor de corupere pasivă, de la 30,63% în anul 2019, la 35,92% în anul 2020 și la un procentaj de 38,83%, înregistrat în anul 2021. Totodată, din perspectiva subiecților infracțiunilor și apartenenței lor departamentale s-a atestat că, instituția cu cel mai înalt nivel de risc este Inspectoratul Național de Securitate Publică (în continuare INSP).

Totodată, numărul în creștere a cazurilor de corupere înregistrate se datorează și implicării active în documentarea unor asemenea cazuri de către autoritățile anticorupție, inclusiv și de către subdiviziunea specializată - SPIA.

În același timp, s-au diminuat cazurile de trafic de influență (art. 326 CP) și abuz de putere (art. 327 CP), care reprezintă 17,34% (6,93% pentru anul 2020 și 5,2% pentru anul 2021) și, respectiv, 13,29% (8,38% pentru anul 2020 și 6,31% pentru anul 2021).

Evaluările interne arată că, funcția și postul în care își desfășoară activitatea un funcționar public, influențează cel mai mult gradul de vulnerabilitate la corupție. Analizele efectuate au identificat tendința tot mai accentuată a angajaților INSP, de a folosi situația de serviciu în interes personal și material, fiind prejudiciate în proporții interesul public și drepturile cetățenilor.

Urmare implementării Planului sectorial de acțiuni anticorupție în domeniul asigurării ordinii publice pentru anii 2018-2020, nivelul de realizare și impactul acțiunilor anticorupție au fost estimate drept satisfăcătoare, însă, în pofida eforturilor depuse de către MAI, pentru consolidarea climatului de integritate instituțională, mai rămân nesoluționate multiple probleme, care urmează a fi rezolvate și anume:

* toleranța angajaților față de incidentele de integritate (fapt confirmat prin numărul scăzut al denunțurilor în acest sens), precum și prin numărul în creștere a unor categorii de infracțiuni de corupție;
* lipsa unor reglementări distincte și a unei practici de aplicare și monitorizare a aplicării instrumentelor moderne de prevenire a corupției: body-cam, sisteme GPS și alte instrumente TIC etc., care pot eficientiza de o manieră consistentă contracararea corupției în sistem;
* promovarea insuficientă și aplicarea deficitară a mecanismului avertizorilor de integritate și a măsurilor de protecție a acestora;
* lipsa formatorilor pregătiți conform necesităților de instruire în domeniul anticorupție;
* deficiențe a cadrului normativ și metodologic privind monitorizarea stilului de viață și testarea integrității profesionale a angajatului MAI, precum și controlul special;
* lipsa unei comunicări robuste cu alți actori din domeniu (CNA, organele procuraturii);
* reforma în derulare a instituțiilor anticorupție și incertitudinea privind competențele acestora, inclusiv în interacțiunea cu structurile MAI;
* dublarea și diluarea competențelor de prevenire și combatere a corupției pe interiorul sistemului MAI (direcții de prevenire a corupției și direcții pentru inspecția efectivului în cadrul IGPF, IGP etc.);
* procedurile birocratice complexe care afectează celeritatea aprobării deciziilor și consumul ineficient de resurse (distribuirea mesajelor și adreselor se realizează preponderent pe suport de hârtie, comunicarea electronică fiind insuficient utilizată);
* fluctuația personalului și lipsa unui pachet social echitabil și stimulator.

În contextul celor enunțate se impune necesitatea realizării următoarelor măsuri:

- implementarea noilor prevederi privind sancționarea promptă pentru eșecurile survenite ca urmare a îndeplinirii necorespunzătoare a acțiunilor prevăzute de actele normative pentru prevenirea corupției în rândul personalului din subordine;

- dezvoltarea integrității, a responsabilității, transparenței și rezistenței față de riscurile de corupție ale angajatului MAI;

- limitarea contactului dintre funcționar și cetățean în timpul prestării serviciilor, prin implementarea serviciilor publice electronice;

- pregătirea formatorilor care desfășoară activități în domeniul prevenirii corupției, în conformitate cu necesitățile de instruire în domeniul anticorupție;

- asigurarea unui set de garanții și un pachet social atractiv și motivant angajaților MAI, sporirea atașamentului acestora față de profesie, asigurarea condițiilor decente de muncă și a infrastructurii de asigurare a integrității;

- divizarea riguroasă/clară a sarcinilor subdiviziunilor MAI, prin eliminarea atribuțiilor improprii (atragerea la realizarea unor sarcini improprii);

- aplicarea cu strictețe a procedurilor de evaluare a performanțelor profesionale și excluderea din sistem a persoanelor incompetente sau percepute ca parte a unor grupuri de interese în cadrul sistemului MAI.

Performanța instituțiilor din sistemul afacerilor interne depinde într-o măsură majoră de accesul instantaneu la bazele de date în format electronic și de comunicațiile electronice securitizate. De asemenea, la exercitarea atribuțiilor de serviciu, angajații subdiviziunilor MAI apelează la bazele de date externe, inclusiv a celor gestionate de organele procuraturii, anticorupție, probațiunii, penitenciarelor, vămii și, într-un sens mai larg - la registrele generalizate ale populației și ale agenților economici, administrate de instituțiile din subordinea Ministerului Economiei.

Estimativ, există cel puțin 16 registre accesate de angajații sistemului afacerilor interne, care sunt gestionate de actori externi. La acestea se adaugă și sistemele informaționale automatizate (SIA), gestionate nemijlocit de autoritățile administrative subordonate MAI, inclusiv Serviciul Tehnologii Informaționale (în continuare STI), în calitate de instituție specializată de suport, care gestionează sistemele informaționale – cheie atât pentru activitatea MAI, cât și pentru alte organe de drept, precum: Registrul Informației Criminalistice și Criminologice (RICC); Registrul de evidență a contravențiilor, a cauzelor contravenționale și a persoanelor care au săvârșit contravenții, Registrul Accidentelor Rutiere (RAR); Registrul de stat al armelor (RSA), Sistemul automatizat de supraveghere a circulației rutiere ”Control Trafic” și Registrul Dactiloscopic (RD). În cadrul IGPF se utilizează sistemul informațional integrat al poliției de frontieră, iar în cadrul BMA - sistemul informațional automatizat ”Migrație și Azil”.

O prioritate la nivel național este identificarea unei soluții tehnice (platformă de interoperabilitate), care să faciliteze schimbul de date între sistemele informaționale, deținute de subdiviziunile MAI, precum și cu sistemele informaționale, deținute de alte organe de drept, autorități ale administrației publice centrale, alte instituții și organizații, în baza acordurilor existente privind schimbul de date.

O vulnerabilitate sistemică ține de faptul că, în majoritatea absolută a cazurilor (circa 90%), soluțiile tehnice sunt elaborate de proiectanți externi, care contractual se obligă să asigure menținerea și deservirea SIA implementate. Preferabil ar fi ca soluțiile respective să fie livrate către instituțiile din sistemul afacerilor interne împreună cu cheile de acces, astfel încât MAI să poată asigura cu forțe proprii menținerea și dezvoltarea SIA. Estimativ, contractarea directă a unei echipe de specialiști în domeniul TIC ar permite economisirea a 2/3 din bugetul MAI destinat serviciilor de mentenanță, precum și o protecție mai bună a datelor.

Referitor la segmentul prestării serviciilor publice și gestionării sistemelor informaționale, în prezent Nomenclatorul integrat al serviciilor publice administrative[[22]](#footnote-22) cuprinde 688 de servicii, dintre care 62 (9% din numărul total de servicii) sunt prestate de instituțiile din subordinea MAI. Din ele, către finele anului 2021, doar 13 servicii erau digitalizate, altfel zis - pot fi accesate on-line.

Concomitent, ghișeul unic al actelor permisive emise de instituțiile publice din Republica Moldova, cuprinde 130 de licențe, certificate și autorizații, printre care 9 se eliberează de MAI (serviciile de pază și securitate, autovehicule speciale și regimul de utilizare a armelor).

Ca concluzie pe domeniul respectiv se menționează că, implementarea pe termen lung a sistemului de servicii TIC propus, va aduce beneficii atât întreg domeniului afacerilor interne, cât și cetățenilor țării, persoanelor străine aflate pe teritoriul Republicii Moldova, mediului de afaceri etc.

În context, viitorul sistem de servicii TIC va maximiza utilizarea datelor și serviciilor guvernamentale prestate în beneficiul cetățenilor; va oferi oportunități și posibilități de digitalizare la nivel național, prin adoptarea unei arhitecturi instituționale adaptate la standardele informaticii și securității cibernetice.

## Viziunea

Viziunea de dezvoltare strategică a sistemului afacerilor interne către anul 2030, o constituie asigurarea unui sistem de drept democratic și funcțional, bazat pe aplicarea legii, protejarea interesului legitim al cetățeanului și prestarea serviciilor de calitate. Aceste deziderate vor asigura reducerea violenței în familie și în societate; reducerea vulnerabilităților în fața amenințărilor și a riscurilor de toate tipurile, sporirea securității funcționării infrastructurilor și sistemelor critice astfel, încât cetățenii, indiferent de vârstă, gen, etnie sau religie, să se simtă protejați și în siguranță.

Pentru a-și atinge obiectivele propuse până în anul 2030, Ministerul Afacerilor Interne se va focusa pe prestarea unor servicii de calitate cetățenilor, devenind un furnizor de securitate regională, prin introducerea în activitatea cotidiană a conceptului de securitate europeană, care va reduce oportunitățile de evoluare a coridoarelor de import-export a criminalității, accentul fiind pus și pe dezvoltarea relațiilor de cooperare internațională în acest sens.

De asemenea, în perioada dată, elementul central pentru Ministerul Afacerilor Interne îl va constitui transformarea individuală (a angajatului), care se va axa pe indicatorul-cheie de performanță (KPI) pentru a măsura integritatea, etica și conduita profesională a angajaților; pe re-proiectarea pregătirii profesionale și a specializării personalului, crearea unor pachete variate motivaționale, care să contribuie la creșterea performanței angajaților, dezvoltarea unor grupuri-țintă, scopul cărora îl va constitui managementul transversal bazat pe analize inteligente.

## Direcții prioritare și obiective generale

Pentru atingerea scopului strategiei- sporirea gradului de siguranță a tuturor persoanelor aflate pe teritoriul Republicii Moldova, indiferent de vârstă, gen, etnie sau religie, politica de dezvoltare a afacerilor interne se va axa pe următoarele domenii:

* Ordine și siguranță publică;
* Prevenirea și combaterea criminalității;
* Managementul frontierei;
* Migrație și azil;
* Protecție civilă și situații excepționale;
* Formare profesională, integritate și digitalizare;

Către anul 2030, în domeniul afacerilor interne vor fi atinse următoarele obiective generale:

***1. În domeniul ordinii și siguranței publice***

***Direcții prioritare de intervenții:***

* Ordine și siguranță publică (3502);
* Carabinieri (3504).

***Obiectivul general nr. 1.1.*** *Sporirea siguranței populației la domiciliu, în comunitate și în spațiile publice;*

Realizarea acestui obiectiv va contribui la atingerea unor rezultate tangibile, orientate asupra societății, prin sporirea percepției de siguranță generală în țară și creșterea nivelului de încredere al societății în Poliției. Totodată, realizarea obiectivului va contribui esențial la diminuarea numărului persoanelor din grupurile vulnerabile care nu se simt în siguranță în locurile publice.

***Obiectivul general nr. 1.2.*** *Aplicarea legislației bazate pe drepturile omului în prestarea serviciilor de ordine și securitate publică;*

Asigurarea respectării drepturilor omului și a libertăților fundamentale reprezintă o prioritate cheie pentru autoritățile din cadrul sistemului afacerilor interne. În acest context, obiectivul va proiecta soluții și rezultate direcționate spre diminuarea cazurilor de tortură, tratamente inumane și degradante, exces de putere sau depășirea atribuțiilor de serviciu, vătămare intenționată a integrității corporale sau a sănătății, constrângerea de a face declarații și privațiunea ilegală de libertate.

***Obiectivul general nr. 1.3.*** *Creșterea siguranței în trafic pe drumurile publice.*

Traficul rutier în Republica Moldova prezintă riscuri semnificative pentru viața și sănătatea populației iar accidentele rutiere reprezintă o cauză majoră a deceselor și traumatismelor în rândul persoanelor angajate în trafic. În acest sens, realizarea obiectivului va contribui la diminuarea numărului persoanelor decedate urmare accidentelor de circulație rutieră, inclusiv diminuarea constantă a numărului accidentelor rutiere.

***2. În domeniul prevenirii și combaterii criminalității***

***Direcții prioritare de intervenții:***

* Ordine și siguranță publică (3502);
* Managementul frontierei (3506).

***Obiectivul general nr. 2.1.*** *Crearea și facilitarea accesului la instrumente și mecanisme adecvate în combaterea și prevenirea criminalității informatice;*

Tehnologia informațională a evoluat extrem de mult în ultimul deceniu, implicit au evoluat și metodele de comitere a varii infracțiuni utilizând tehnologiile informaționale. Respectiv, realizarea obiectivului în cauză va permite perfecționarea cadrului normativ, fortificarea capacităților și instituirea unor mecanisme și instrumente care vor servi drept pârghii pentru combaterea și prevenirea criminalității informatice și diminuarea numărului infracțiunilor comise în mediul online.

***Obiectivul general nr. 2.2.*** *Eficientizarea mecanismului național de prevenire, combatere a producerii și comercializării drogurilor, etnobotanicelor și analogilor acestora;*

Obiectivul presupune implementarea unui mecanism național de prevenire și combatere a fenomenelor asociate drogurilor ca soluție în lupta cu producerea și comercializarea drogurilor pe teritoriul național. Totodată, implementarea acestuia va contribui la sporirea numărului de identificare a noilor substanțe stupefiante, psihotrope și analogilor acestora.

***Obiectivul general nr. 2.3.*** *Revizuirea mecanismului cu privire la accesul la arme din perspectiva restricționării și stabilirea unor proceduri riguroase de monitorizare, marcare și control asupra armelor din circuitul civil;*

Traficul ilicit de arme și muniții necesită un răspuns prompt din partea autorităților prin armonizarea cadrului juridic, modernizarea structurii administrative și facilitarea consolidării capacităților, inclusiv eficientizarea activităților de asigurare a respectării legii, prin facilitarea cooperării operaționale, a schimbului de informații și a cooperării în domeniul analizei balistice. Realizarea obiectivului va contribui esențial la sporirea controlului armelor și munițiilor cu destinație civilă.

***Obiectivul general nr. 2.4.*** *Sporirea capacităților de identificare și neutralizare a grupurilor și organizațiilor criminale cu grad sporit de risc;*

Criminalitatea organizată a devenit o realitate de neignorat, cu o evoluție semnificativă în ultimii ani și o proiecție de dezvoltare îngrijorătoare în cel mai înalt grad pentru instituțiile de aplicare a legii. În acest context, implementarea obiectivului va asigura dezvoltarea abilităților angajaților care activează în instituțiile de resort responsabile de combaterea crimei organizate, implementarea cadrului funcțional de protejare și recuperare a victimelor grupărilor criminale, dezvoltarea cooperării internațională privind prevenirea și combaterea criminalității organizare etc. În esență, activitățile planificate vor contribui la sporirea capacităților de anihilare a grupurilor și organizațiilor criminale.

***Obiectivul general nr. 2.5.*** *Reducerea vulnerabilităților naționale privind traficul de ființe umane și copiilor;*

Cele mai specifice probleme identificate de autorități în exercițiul prevenirii și combaterii traficului de ființe umane sunt capacitatea redusă de identificare a formelor de recrutare/exploatare online; lipsa serviciilor și asistenței specializare destinate victimelor pe termen lung; nivelul slab de cooperare dintre diferiți actori implicați în prevenirea și combaterea TFU; sistem național de referire a victimelor către servicii specializare slab dezvoltat. Prin realizarea obiectivului vor fi eliminate aceste lacune și diminuat numărul victimelor traficului de ființe umane.

***Obiectivul general nr. 2.6.*** *Îmbunătățirea capacităților de prevenire și combatere a infracțiunilor ce atentează la viața și proprietatea persoanei.*

Infracțiunile care atentează la viața, sănătatea și proprietatea persoanei rămân în topul infracțiunilor comise an de an. În acest context, vor fi realizate activități care vor aborda multidisciplinar fenomenul infracționalității comise sub influenta alcoolului, vor fi dezvoltate instrumente inteligente de raportare a infracțiunilor și de căutare a infractorilor și a personalelor dispărute fără veste. Realizarea obiectivului va contribui la diminuarea numărului victimelor omorului intenționat și a victimelor de violență sexuală.

***3. În domeniul managementului frontierei***

***Direcții prioritare de intervenții:***

* Managementul frontierei (3506);
* Migrație și azil (3503).

***Obiectivul general nr. 3.1.*** *Vulnerabilitate redusă a frontierei de stat bazată pe o cunoaștere deplină a situației;*

Identificarea timpurie a riscurilor și vulnerabilităților va permite focusarea pe domeniile critice și respectiv utilizarea eficientă a resurselor, în beneficiul statului și comunității. Rezultatul scontat al acestui obiectiv general ține de consolidarea capacităților de detectare, recunoaștere, urmărire și combatere a activităților transfrontaliere ilegale, conducând astfel la scăderea vulnerabilității la crize, prin asigurarea evaluării riscurilor în mod cuprinzător și schimbul adecvat de informații. Pe termen mediu, asigurarea coerenței între componentele sistemului de coordonare a securității frontaliere va permite folosirea coordonată și eficientă a resurselor.

***Obiectivul general nr. 3.2.*** *Frontieră de stat sigură, securizată și funcțională;*

Rezultatul scontat al implementării acestui obiectiv general ține de reducerea semnificativă a contrabandei, a migrației ilegale și a altor fenomene ilicite la frontiera de stat. Totodată, va contribui la diminuarea timpului de așteptare în punctele de trecere a frontierei de stat, precum și la închiderea breșei de securitate. Indirect, măsura respectivă ar avea și un impact pozitiv asupra economiei naționale și, implicit asupra bugetului de stat. În ultimă instanță, siguranța persoanei va crește urmare a implementării acestui obiectiv.

***Obiectivul general nr. 3.3.*** *Capabilități susținute pentru realizarea eficientă a managementului integrat al frontierei de stat.*

Personalul suficient, motivat și instruit multidisciplinar, competent să ofere servicii calitative în procesul efectuării controlului frontierei, într-o manieră operativă și calitativă, va fi capabil să identifice elementele criminogene la frontiera de stat. Totodată, asigurarea cu resursele necesare, utilizarea și dezvoltarea tehnologiilor moderne de control al frontierei de stat, precum și susținerea capabilităților operaționale vor contribui pentru a răspunde provocărilor actuale cu impact asupra securității frontierei de stat, precum și necesităților ulterioare. Rezultatul scontat al acestui obiectiv general ține de eficientizarea lucrului autorităților din sistemul managementului integrat al frontierei de stat.

***4. În domeniul migrației și azilului***

***Direcții prioritare de intervenții:***

* Migrație și azil (3503);
* Managementul frontierei (3506).

***Obiectivul general nr. 4.1.*** *Reglementarea fluxului migrațional în beneficiul țării și a migrantului;*

Urmare implementării obiectivului în cauză vor fi aduse valoare adăugată și beneficii atât țării, cât și migrantului. Din perspectiva țării se urmărește de a avea un flux migrațional, reglementat și controlat, atât sub aspect instituțional, cât și sub aspect operațional. Sub aspect instituțional, se urmărește consolidarea capacității autorității competente pentru străini, instrumentelor necesare pentru buna funcționalitate. Sub aspect operațional, se vor consolida/implementa normele de reglementare a proceselor migraționale și îmbunătățire a infrastructurii, în scopul prestării serviciilor calitative străinilor, prin prisma respectării drepturilor omului. Totodată, se urmărește supravegherea șederii legale ale străinilor, prin consolidarea mecanismului de prevenire și combatere a șederii ilegale a străinilor precum și a îndepărtării acestora, în scopul asigurării ordinii și securității statutului.

***Obiectivul general nr. 4.2.*** *Consolidarea și ajustarea la standardele UE și internaționale a sistemului de azil și apatridie;*

Implementarea acestui obiectiv va ralia sistemul de azil și apatridie la standardele regionale și internaționale, prin uniformizarea procedurilor, crearea unor condiții de recepție adecvate/ decente de funcționare a Centrului de Cazare, luând asalt acest deziderat în contextul conflictului regional, când acest serviciu este foarte solicitat. Totodată, se dorește de a consolida sistemul de apatridie, prin reducerea acestui fenomen, modificarea cadrului normativ, asigurând dreptul la naturalizare.

***Obiectivul general nr. 4.3.*** *Implementarea și consolidarea mecanismului de integrare a străinilor;*

Prin acest obiectiv se va optimiza mecanismul de integrare a străinilor, inclusiv sensibili la gen, prin includerea domeniului integrării străinilor în documentele de politici sectoriale, pentru asigurarea abordării holistice, la nivel național, a procesului de integrare, asigurare a funcționalității Centrelor de Integrare (Nord, Sud, Centru) cu resurse umane, logistică. La fel, se țintește spre asigurarea accesului la serviciile de bază pentru migranți, prin dezvoltarea serviciului de mediator cultural, în asigurarea unei interacțiuni dintre străini și autoritățile statului, includerea străinilor în politicile statului privind integrarea pe piața muncii, reîntregirea familiei, educația, non-discriminarea și sănătatea, inclusiv prin promovarea parteneriatelor.

***Obiectivul general nr. 4.4.*** *Întărirea capacității de răspuns a statului la afluxul sporit de persoane la frontiera de stat.*

Acest obiectiv s-a conturat în rezultatul situației regionale create. Urmare implementării obiectivului dat, vor fi consolidate capacitățile statului privind gestionarea corectă a fluxului migrațional la frontiera de stat, astfel, încît să fie asigurată respectarea tuturor drepturilor migranților aflați în situației de vulnerabilitate, accesul la servicii calitative de primă necesitate și imediate, cât și capacitatea de răspuns a autorităților statului, antrenate în acest proces.

***5. În domeniul protecției civile și situațiilor excepționale***

***Direcții prioritare de intervenții:***

* Protecția civilă și apărarea împotriva incendiilor (3702);
* Managementul deșeurilor radioactive (7006);
* Politici și management al rezervelor materiale ale statului (2701);
* Rezerve materiale ale statului (2702);
* Servicii de suport în domeniul rezervelor materiale ale statului (2703);
* Carabinieri (3504).

***Obiectivul general nr. 5.1.*** *Consolidarea rolului de autoritate în domeniul situațiilor de urgență și excepționale;*

Obiectivul dat va permite revizuirea și îmbunătățirea cadrului normativ de reglementare a activității în domeniile prevenirii, pregătirii și răspunsului în situații de urgență și excepționale. Rezultatul scontat al obiectivului ține de înlăturarea lacunelor de ordin normativ, conducând astfel la îmbunătățirea și eficientizarea gestionării situațiilor de urgență și excepționale. Totodată, va consolida cadrul de cooperare, atât la nivel local, precum și cel internațional, va defini competențele și rolurile autorităților implicate în gestionarea situațiilor de urgență și excepționale, vor fi diversificate competențele și activitățile acestora, în scopul asigurării managementului durabil de gestionare a situațiilor de urgență și excepționale.

***Obiectivul general nr. 5.2.*** *Eficientizarea măsurilor de prevenire a situațiilor de urgență și excepționale;*

Acest obiectiv va avea drept rezultat îmbunătățirea gradului de conștientizare a populației privind riscurile de dezastre și creșterea rezilienței comunităților. Totodată, va duce la reducerea numărului de victime și a pagubelor materiale, la diminuarea presiunii asupra bugetului de stat, evitarea pierderilor exorbitante economice și de mediu, la creșterea calității vieții cetățeanului.

***Obiectivul general nr. 5.3.*** *Modernizarea sistemului național de pregătire pentru situații de urgență și excepționale;*

Realizarea obiectivului va permite orientarea investițiilor statului, precum și a partenerilor de dezvoltare spre edificarea unui sistem de pregătire, care să integreze comunitățile, cetățenii și factorii de răspundere de la toate nivelurile, în efortul de apărare a vieții, proprietății și a mediului împotriva incendiilor și a altor situații de urgență și excepționale.

Construirea și operaționalizarea Centrului de pregătire pentru formarea inițială și continuă a angajaților Inspectoratului General pentru Situații de Urgență, precum și instruirea populației pentru protecția civilă, va permite ca acestuia să facă față provocărilor contemporane venite din mediul extern, cum ar fi creșterea exponențială a numărului și a tipurilor de intervenții; crizele sanitare; crize regionale etc. În același timp, un sistem/program de formare a specialiștilor operaționalizat/ajustat la normele și standardele moderne, va permite creșterea calității proceselor instituționale și o gestionare adecvată a intervențiilor în caz de situații de urgență și excepționale, în vederea limitării pagubelor cauzate de situațiile de urgență dar și salvare a vieților omenești.

La fel, pregătirea populației și forțelor de intervenție va fi desfășurată în funcție de riscurile la care Republica Moldova este expusă, va determina autoritățile locale să planifice investiții în pregătirea ariilor de responsabilitate în vederea limitării pagubelor cauzate de situațiile de urgență.

De asemenea, va contribui la creșterea gradului de pregătire a populației, reprezentanților autorităților administrației publice, sectorului privat, asociativ și voluntar pentru gestionarea eficientă a situațiilor de urgență și excepționale, care vor duce la minimizarea efectelor situațiilor de urgență și excepționalelor și a pagubelor cauzate de acestea, precum și la consolidarea rezilienței populației și a sectorului public și privat în fața situațiilor de acest gen.

***Obiectivul general nr. 5.4.*** *Sporirea capacității operaționale și de răspuns în situații de urgență și excepționale.*

Obiectivul în cauză va permite asigurarea unui răspuns prompt la apelurile de urgență ale cetățenilor, dezvoltarea și modernizarea infrastructurii și redimensionarea capacităților Inspectoratului General pentru Situații de Urgență la capitolul intervenție. De asemenea, procurarea autospecialelor noi de intervenții (autocisterne, autoscări etc.) va conduce la reducerea timpului de răspuns în caz de situații de urgență, asigurarea unui grad adecvat de securitate și protecție a populației în caz de situații de urgență și excepționale, diminuarea pierderilor în rândul populației și a pagubelor materiale. În final, va crește calitatea serviciilor acordate cetățenilor și de vieți salvate, pagube materiale - diminuate, nivelul de încredere al populației în serviciile de urgență – mai ridicat. În același timp, Republica Moldova se va alinia la standardele minime necesare pentru participare la misiuni internaționale de ajutorare.

***6. În domeniul formării profesionale, integrității și digitalizării***

***Direcții prioritare de intervenții:***

* Servicii de suport în domeniul afacerilor interne (3505);
* Învățământ profesional-tehnic post-secundar (8809);
* Învățământ superior (8810);
* Perfecționarea cadrelor (8812);
* Cercetări științifice aplicate în domeniul afacerilor interne (3507);
* Ordine și siguranță publică (3502);
* Migrație și azil (3503);
* Managementul frontierei (3506);
* Carabinieri (3504);
* Protecția civilă și apărarea împotriva incendiilor (3702).

***Obiectivul general nr. 6.1.*** *Consolidarea capacităților de formare profesională și cercetare, identificate prin prisma amenințărilor pe domeniul afacerilor interne;*

Personalul bine pregătit constituie una dintre premisele importante pentru activitatea organelor de aplicare a legii, datorită cărui fapt sunt reduse situațiile de încălcare a drepturilor omului, nivelul de criminalitate este menținut la un nivel scăzut, iar cetățenii obțin încrederea și sentimentul de securitate în societate și în stat. Prin acest obiectiv se va schimba paradigma proceselor de formare profesională a angajaților din sistemul afacerilor interne, prin sporirea calității instruirii inițiale și pregătirii profesionale axate pe practicile europene avansate și orientate la dezvoltarea competențelor și aptitudinilor derivate din standardele ocupaționale ale angajatorului. Îndeplinirea obiectivului va asigura formarea profesională conform necesarului de instruire ale angajatorului pe toate domeniile de activitate ale sistemului afacerilor interne.

***Obiectivul general nr. 6.2.*** *Asigurarea caracterului unitar, transparent, durabil și echitabil al managementului resurselor umane din sistemul afacerilor interne;*

Îndeplinirea obiectivului este orientată la asigurarea respectării garanțiilor și drepturilor prevăzute de Legea nr. 288/2016 privind funcționarul public cu statut special din cadrul Ministerului Afacerilor Interne, diminuarea considerabilă a ratei fluctuației voluntare în sistem, creșterea calității profesionale a personalului, eliminarea condițiilor demotivante pentru activitate, eficientizarea procedurilor de personal și sporirea atractivității pentru angajare.

***Obiectivul general nr. 6.3.*** *Diminuarea zonelor și numărului de persoane vulnerabile la corupție;*

Prevenirea și combaterea corupției în rândul personalului afacerilor interne, reprezintă o prioritate cheie. Realizarea obiectivului va permite constituirea și funcționarea unui sistem unitar și coerent, de asigurare a integrității instituționale și profesionale în cadrul Ministerului Afacerilor Interne. Totodată, realizarea obiectivului va contribui la îmbunătățirea imaginii sistemului afacerilor interne în rândul societății, prin prisma prestării serviciilor în mod onest și bazat pe principiul ,,zero corupție”.

***Obiectivul general nr. 6.4.*** *Consolidarea climatului de integritate și ordonarea unitară a competențelor de prevenire și combatere a corupției in cadrul sistemului afacerilor interne;*

Un rol important la asigurarea climatului de integritate îl au conducătorii de toate nivelurile, însă aceștia, promovează uneori un management defectuos, fiind limitați în organizarea și dirijarea activității efectivului subordonat. Astfel, investiția în resurse umane calificate, motivate, dedicate și instruite corespunzător în paralel cu modernizarea instituției, prin dezvoltarea noilor instrumente inteligente, va crea confortul de siguranță și securitate a cetățenilor.

***Obiectivul general nr. 6.5.*** *Automatizarea proceselor informaționale, de lucru și prestare a serviciilor digitalizate în vederea sporirii încrederii și siguranței cetățenilor;*

Realizarea obiectivului presupune crearea, implementarea și asigurarea accesului la instrumente digitale și la resurse informaționale 24/7 necesare automatizării sau suportului activităților conform competentelor instituțiilor din domeniul afacerilor interne.

Totodată, obiectivul va asigura realizarea unor comunicații fiabile pentru autoritățile de drept și serviciile speciale de urgență pentru micșorarea timpului de reacționare la incidente, optimizarea proceselor, eliminarea riscurilor și eficientizarea reacționărilor prompte la situații de urgență și calamități naturale,

Concomitent, va diversifica căile de acces la serviciile publice și administrative prestate de autoritățile și instituțiile din domeniul afacerilor interne, prin asigurarea posibilității solicitării și, după caz, achitării, acestora la distanță și online, cooperare eficientă cu societate civilă pentru maximizarea disponibilității serviciilor publice și administrative prestate

***Obiectivul general nr. 6.6.*** *Consolidarea sistemelor de management al serviciilor TIC și securității informaționale.*

Tehnologiile informaționale și informația sunt instrumente principale pentru realizarea obiectivelor și atingerea țintelor dezvoltării durabile ale autoritățile și instituțiile din domeniul afacerilor interne. Respectiv, fortificarea capacităților în baza instrumentelor digitale va contribui la satisfacerea cerințelor consumatorilor și la îmbunătățirea continuă a proceselor și modului de prestare a serviciilor publice online.

Concomitent, realizarea obiectivului presupune eliminarea riscurilor de securitate cibernetică privind atacurile informaționale asupra resurselor instituționale și datelor confidențiale pentru neadmiterea deteriorării, modificării sau chiar ștergerii neautorizate și protejarea resurselor informaționale departamentale și de stat. Adițional, obiectivul presupune, sporirea rezilienței la incidentele de securitate și respectarea măsurilor/politicilor de securitate cibernetică.

## Impactul

Impactul pe termen lung urmărește să genereze mai multă siguranță pentru oameni în toate mediile și situațiile în care își desfășoară activitățile, acasă, pe stradă, în locurile publice, în traficul rutier sau online, în orice timp de zi sau noapte. Pentru ca acest impact să se producă, au fost proiectate intervenții, care vor avea ca efect modernizarea și capacitarea serviciilor de ordine și securitate publică cu accente pe creșterea calității serviciilor oferite și apropierea de populație. Va fi diminuat timpul de reacționare la apelurile de urgență și va fi sporit sentimentul de securitate publică, inclusiv în zonele rurale mai îndepărtate de centrele raionale.

Alinierea tuturor proceselor și procedurilor la cele mai bune practici internaționale, cu respectarea abordării bazate pe drepturile omului, va reduce la minim eventualitatea încălcării drepturilor și libertăților fundamentale ale omului și posibilitatea unor situații, în care viața și sănătatea persoanei să aibă de suferit ca urmare a intervențiilor forțelor de ordine. Profesionalismul sporit al structurilor de ordine și securitate publică, va genera un nivel înalt de mulțumire și satisfacție în rândul societății și respectiv, vor fi diminuate cazurile de abuz în serviciu.

Strategia de dezvoltare în domeniul afacerilor interne pentru anii 2022-2030 își propune în primul rând să aibă un impact asupra beneficiarilor săi finali, care sunt cetățenii Republicii Moldova, astfel încât efectele fenomenului criminalității să nu constituie o amenințare a vieții și bunăstării lor într-o societate modernă. Este evident că pentru atingerea unei astfel de impact, sunt necesare schimbări și de ordin normativ, funcțional și operațional la diferite nivele ale administrației de stat. Or, o performanță sporită a activității autorităților de resort în prevenirea și combaterea criminalității este unul din instrumentele care poate garanta atingerea impactului așteptat.

Impactul în domeniul situațiilor de urgență și excepționate va fi orientat spre sporirea capacității rezilienței țării la situațiile de urgență și excepționale, adaptată la provocările și riscurile actuale și necesitățile reale ale societății, prin consolidarea capacităților de coordonare, conștientizare, informare și transferul tehnologic inovator.

Strategia de dezvoltare în domeniul afacerilor interne pentru anii 2022-2030, de asemenea, urmărește să asigure un management efectiv, eficient și coordonat al frontierei de stat, pentru a avea o frontieră deschisă, bine controlată și securizată, ceea ce va avea ca impact extinderea centurii de siguranță a Uniunii Europene. Frontiera de stat a Republicii Moldova trebuie să devină locul unde sunt aplicate armonios și integrat resursele umane dedicate, mijloacele eficiente de control a frontierei, inclusiv tehnologii de ultimă generație, precum și tehnicile și procedeele europene de supraveghere a sectorului verde a frontierei și control în punctele de trecere a frontierei de stat.

În domeniul migrației și azilului impactul va fi reflectat printr-o migrație sigură și reglementată, atât în beneficiul țării, cât și a străinului. Totodată, vor fi implementate proceduri clare și optime de prestare a serviciilor străinilor în format on-line pentru creșterea gradului de satisfacție a beneficiarului solicitant, față de serviciile acordate. La fel, vor fi sporite capacitățile de răspuns la nivel național, în cazul unui aflux masiv de persoane pentru creșterea gradului de siguranță a populației.

Impactul implementării strategiei constă inclusiv în crearea unui corp de angajați profesioniști și integri, bazat pe principiul responsabilității manageriale și pe delegarea eficace a atribuțiilor, precum și pe recrutarea, formarea, evaluarea și remunerarea efectuate în condiții echitabile și transparente.

Combinate, acestea elemente vor constitui un instrument cheie de dezvoltare a domeniului afacerilor interne.

## Indicatori de monitorizare și evaluare

Progresul general privind realizarea obiectivelor SDDAI pentru anii 2022-2030 va fi apreciat anual, în baza următorilor indicatori:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **OBIECTIVUL GENERAL** | **INDICATORI DE IMPACT** | **SURSA** | **VALOAREA DE REFERINȚĂ ANUL 2022** | **ȚINTA CE URMEAZĂ A FI ATINSĂ ÎN ANUL 2025** | **ȚINTA CE URMEAZĂ A FI ATINSĂ ÎN ANUL 2030** | **OBIECTIVUL SPECIFIC** | **INDICATORI DE REZULTAT AL POLITICII PUBLICE** | **VALOAREA DE REFERINȚĂ ANUL 2022** | **ȚINTA CE URMEAZĂ A FI ATINSĂ ÎN ANUL 2025** |
| 1. **Ordinea și siguranță publică** | | | | | | | | | |
| **Obiectivul general nr. 1.1.:** Sporirea siguranței populației la domiciliu, în comunitate și în spațiile publice | Sporirea cu 20 % a percepției de siguranță generală în țară conform sondajelor sociologice |  | **30%** | **40%** | **50%** | **Obiectivul specific nr. 1.1.1.:**  Operaționalizarea conceptului intelligence-led policing la nivel național către 2025 | Platformă digitalizată și operațională 100% către 2025 | 0 | 1 |
| Creșterea cu 25% a nivelului de încredere a populației în Poliție comparativ cu sondajul din iunie 2021 |  | **31%** | **50%** | **56%** | **Obiectivul specific nr. 1.1.2.:**  Extinderea conceptului de activitate polițienească comunitară în 80% a sectoarelor de poliție, către 2025 | Diminuarea cu minim 15% a ratei infracțiunilor ușoare la 100 mii populație în contextul implementării conceptului de activitate polițienească comunitară | 26,8 (2021) | 22,8 |
| Diminuarea cu minim 15% a ratei infracțiunilor mai puțin grave la 100 mii populație în contextul implementării conceptului de activitate polițienească comunitară | 50,8 (2021) | 43,2 |
| **Obiectivul specific nr. 1.1.3.:**  Asigurarea unui răspuns rapid, profesionist și eficient la provocările specifice începând cu anul 2023 | Creșterea cu 49% a numărului de echipe patrulare și reacționare operativă către 2023 | 51% | 100% |
| **Obiectivul specific nr. 1.1.4.:**  Îmbunătățirea capacității de reacționare rapidă a serviciilor de ordine și securitate publică către 2024 | Timpul mediu de intervenție la apelurile 112 diminuat cu 13 minute, către finele anului 2024 | 28 min | 15 min |
| **Obiectivul specific nr. 1.1.5.:**  Modernizarea infrastructurii și dotărilor serviciilor de ordine și securitate publică în zona de securitate până în 2025 | Monitorizarea electronică a fluxului de persoane și transport/circulației în zona de securitate | 0% | 100% |
| **Obiectivul general nr. 1.2.:** Aplicarea legislației bazate pe drepturile omului în prestarea serviciilor de ordine și securitate publică | Diminuarea cazurilor de tortura, tratamente inumane și degradante cu 100% |  | 7 | 0 | 0 | **Obiectivul specific nr. 1.2.1.:**  Alinierea 100% a serviciilor de ordine și securitate publică la standardele drepturilor omului până în 2025 | Creșterea cu 68% a numărului spațiilor necesare pentru garantarea respectării drepturilor omului | 21% | 89% |
| **Obiectivul specific nr. 1.2.2.:**  Dezvoltarea capabilităților integrate a forțelor de ordine de intervenție la evenimente publice cu respectarea drepturilor omului | 100% din procesele de intervenție la evenimentele publice asigurate cu PSO alineate la standardele drepturilor omului pentru către 2023 | 4 | 100% |
| **Obiectivul general nr. 1.3.:** Creșterea siguranței în trafic pe drumurile publice | Numărul deceselor cauzate de accidentele rutiere la 100 mii de populație | MAI | 10,3 (2019) | 7,3 | 5,1 | **Obiectivul specific nr. 1.3.1.:**  Consolidarea capacităților de constatare a încălcărilor Regulamentului circulației rutiere către 2024 | Diminuarea cu 10% a ratei persoanelor decedate urmare accidentelor de circulație la 100 mii populație | 9,8 | 8,8 |
| Diminuarea cu 20% a ratei accidentelor rutiere la 100 mii de populație | MAI | 98 | 80 | 70 | **Obiectivul specific nr. 1.3.2.:**  Intensificarea prevenirii accidentelor rutiere către 2024 | Diminuarea cu 15% a ratei accidentelor rutiere cu implicarea copiilor la 100 mii copii | 85,8 | 72,9 |
| 1. **Prevenirea și combaterea criminalității** | | | | | | | | | |
| **OBIECTIVUL GENERAL** | **INDICATORI DE IMPACT** | **SURSA** | **VALOAREA DE REFERINȚĂ ANUL 2022** | **ȚINTA CE URMEAZĂ A FI ATINSĂ ÎN ANUL 2025** | **ȚINTA CE URMEAZĂ A FI ATINSĂ ÎN ANUL 2030** | **OBIECTIVUL SPECIFIC** | **INDICATORI DE REZULTAT AL POLITICII PUBLICE** | **VALOAREA DE REFERINȚĂ ANUL 2022** | **ȚINTA CE URMEAZĂ A FI ATINSĂ ÎN ANUL 2025** |
| **Obiectivul general nr. 2.1.:** Crearea și facilitarea accesului la instrumente și mecanisme adecvate în combaterea și prevenirea criminalității informatice | Sporirea cu 25% a gradului de sistare a accesului și conservare a datelor cu caracter infracțional | MAI | 0% | 25% | 50% | **Obiectivul specific nr. 2.1.1.:**  Dezvoltarea capacităților instituționale în domeniul criminalității cibernetice în scopul asigurării unei reacții de răspuns eficiente a instituțiilor responsabile către anul 2024 | Creșterea capacității de reacție prin diminuarea perioadei medii de examinare a infracțiunilor cibernetice și/sau a infracțiunilor în care sunt utilizate instrumente a tehnologiilor informaționale până la 45 zile | 180 zile | 45 zile |
| **Obiectivul specific nr. 2.1.2.:**  Eficientizarea mecanismului privind colectarea datelor cu referire la incidentele de securitate cibernetică către anul 2025 | Creșterea capacității de identificare a unor noi grupări criminale cu 30% | (2021) | +30 |
| **Obiectivul specific nr. 2.1.3.:**  Sporirea gradului de sensibilizare a cetățenilor (inclusiv a copiilor) și informare privind pericolele din spațiul cibernetic/online. | Diminuarea numărului de infracțiuni comise în mediul online cu **10%** anual | 40% | 0% |
| **Obiectivul specific nr. 2.1.4.:**  Instituirea instrumentelor regulatorii pentru prevenirea și combaterea fenomenului crimei informatice cu utilizarea criptomonedelor către anul 2024 | Reducerea cu 10% a infracțiunilor de spălare de bani cu utilizarea criptomonedelor | 10% | 20% |
| **Obiectivul specific nr. 2.1.5.:**  Eficientizarea procesului de combatere a infracțiunilor comise cu utilizare tehnologiilor informaționale și de comunicații electronice către anul 2025 | Sporirea cu 10% anual a examinărilor infracțiunilor comise cu utilizarea tehnologiilor informaționale și/sau de comunicații electronice | 35 | 45 |
| **Obiectivul specific nr. 2.1.6.:**  Diminuarea fenomenului de utilizare a serviciilor de telecomunicații anonime la săvârșirea infracțiunilor către 2025 | Identificarea infractorilor ce au comis infracțiuni utilizând serviciul de telecomunicații (creșterea gradului de identificare a infractorilor “anonimi” cu 75%) | 0 | 75 |
| **Obiectivul general nr. 2.2.:** Eficientizarea mecanismului național de prevenire, combatere a producerii și comercializării drogurilor, etnobotanicelor, analogilor și precursorilor acestora | Sporirea numărului de identificare a substanțelor stupefiante, psihotrope și analogilor acestora noi cu 30% | MAI  AMDM | 39 substanțe noi (2017) | 58 | 117 | **Obiectivul specific nr. 2.2.1.:**  Optimizarea către anul 2023 a procedurii de includere sub controlul statului a substanțelor psihotrope și analogilor acestora | Cel puțin 2 licențe de acces achiziționate instalate | 0 | 2 |
| **Obiectivul specific nr. 2.2.2.:**  Investigarea eficientă către anul 2025 a cazurilor de circulație ilegală a drogurilor, etnobotanicelor sau analogilor acestora în mediul online | Majorarea cazurilor investigate cu **25%** prin utilizarea TIC în comercializarea drogurilor, în mediul online | 34 cazuri 2021 | 43 cazuri |
| **Obiectivul specific nr. 2.2.3.:**  Consolidarea activității de combatere a comerțului cu droguri în baza informațiilor privind locațiile acestora către anul 2024 | Sporirea capacității de documentare a rețelelor infracționale cu 10% | 4% | 5% |
| **Obiectivul specific nr. 2.2.4.:**  Implementarea conceptului de „justiție terapeutică” către finele anului 2025 | Sporirea cu 38% a numărului de persoane referite la serviciile de asistență specializată. | 35 | 48 |
| **Obiectivul general nr. 2.3.:** Revizuirea mecanismului cu privire la accesul la arme din perspectiva restricționării și stabilirea unor proceduri riguroase de monitorizare, marcare și control asupra armelor din circuitul civil | Sporirea controlului armelor și munițiilor cu destinație civilă | MAI | 0 | 50 | 100 | **Obiectivul specific nr. 2.3.1.:**  Sporirea capacităților de evidență și asigurarea controlului unic centralizat asupra circulației armelor către anul 2024 | Migrarea graduală a numărului de arme cu destinație civilă luate la evidență în Sistemul informațional automatizat „Registrul de stat al armelor” cu 25% | 80% | 100% |
| **Obiectivul specific nr. 2.3.2.:**  Asigurarea unei reacții de răspuns eficiente la tendințele infracționale în domeniul armelor și munițiilor | Majorarea, anual, cu 10% a numărului de arme și muniții depistate, ridicate și sechestrate | 545 arme  15922 muniții (2021) | 600 arme  17514 muniții |
| **Obiectivul specific nr. 2.3.3.:**  Sporirea acțiunilor de mediatizare bazate pe principiul *Problem Oriented Policy* în vederea sensibilizării societății civile privind predarea benevolă a armelor din posesie ilegală | Creșterea cu 5% a numărului de arme și muniții predate benevol | 147 arme  6850 muniții | 155 arme  7192 muniții |
| **Obiectivul general nr. 2.4.:** Sporirea capacităților de identificare și neutralizare a grupurilor și organizațiilor criminale cu grad sporit de risc | Creșterea numărului de grupuri și organizații criminale anihilate cu 5% raportat la cele documentate | MAI  PG  SV  CNA  SIS | 50% | 55% | 60% | **Obiectivul specific nr. 2.4.1.:**  Consolidarea instrumentelor în domeniul prevenirii și combaterii criminalității organizate către anul 2024 | Cel puțin 5 instrumente standard de asigurare a unui răspuns în materie de criminalitate organizată | 0 | 5 |
| **Obiectivul specific nr. 2.4.2.:**  Asigurarea schimbului de date fără obstacole și accesul în timp util la informație către anul 2025 | Creșterea gradului de utilizare a produselor analitice în procesul de documentare | 10% | 60% |
| **Obiectivul specific nr. 2.4.3.:**  Diminuarea fenomenului criminalității organizate în penitenciare | Numărul cazurilor în diminuare cu 5% | 50 | 45 |
| **Obiectivul general nr. 2.5.:** Reducerea vulnerabilităților naționale privind traficul de ființe umane și copiilor | Numărul victimelor traficului de ființe umane la 100 mii de populație | MAI | 7,0 (2018) | 4,5 | 3,5 | **Obiectivul specific nr. 2.5.1.:**  Sporirea capacității de reacție la ultimele tendințe ale fenomenului TFU și TFC bazată pe monitorizarea și analiza continuă a indicatorilor relevanți către anul 2024 | Rata de persoane instruite în baza noilor instrucțiuni | 0% | 100% |
| **Obiectivul specific nr. 2.5.2.:**  Crearea mecanismului de stocare a informației dezagregate privind traficul de ființe umane și de copii către anul 2024 | Gradul de stocare a informației dezagregate în creștere | 0 | 100% |
| **Obiectivul general nr. 2.6.:** Îmbunătățirea capacităților de prevenire și combatere a infracțiunilor ce atentează la viața și proprietatea persoanei | Numărul victimelor omorului intenționat la 100 mii de populație | MAI | 6,7 (2016) | 5,7 | 4,7 | **Obiectivul specific nr. 2.6.1.:**  Abordarea multidisciplinară a fenomenului infracționalității comise sub influența alcoolului către anul 2023 | Mecanism comun de abordare a fenomenului agreat | 0 | 1 |
| Numărul victimelor de violență sexuală la 100 mii de populație | MAI | 11,9  (2019) | 9,0 | 8,0 | **Obiectivul specific nr. 2.6.2.:**  Dezvoltarea instrumentelor inteligente de raportare a infracțiunilor, căutare a infractorilor și a personalelor dispărute fără veste către anul 2025 | Cel puțin 2 instrumente dezvoltate și implementate | 0 | 2 |
| 1. **Managementul frontierei** | | | | | | | | | |
| **OBIECTIVUL GENERAL** | **INDICATORI DE IMPACT** | **SURSA** | **VALOAREA DE REFERINȚĂ ANUL 2022** | **ȚINTA CE URMEAZĂ A FI ATINSĂ ÎN ANUL 2025** | **ȚINTA CE URMEAZĂ A FI ATINSĂ ÎN ANUL 2030** | **OBIECTIVUL SPECIFIC** | **INDICATORI DE REZULTAT AL POLITICII PUBLICE** | **VALOAREA DE REFERINȚĂ ANUL 2022** | **ȚINTA CE URMEAZĂ A FI ATINSĂ ÎN ANUL 2025** |
| **Obiectivul general nr. 3.1.:** Vulnerabilitate redusă a frontierei de stat bazată pe o cunoaștere deplină a situației | Creșterea cu 4% a cazurilor depistate în raport cu numărul total de evenimente înregistrate |  | 80% (2021) | 84% (2026) | 88% | **Obiectivul specific nr. 3.1.1.:**  Capacități instituționale de analiză a riscurilor și informațiilor consolidate până în anul 2025 pentru evaluarea adecvată a vulnerabilităților | Cel puțin 20% din evenimente, înregistrate la frontiera de stat, depistate în baza produselor analitice | - | 20% |
| **Obiectivul specific nr. 3.1.2.:**  Asigurarea aplicării mecanismului interinstituțional de control al calității în domeniul managementului integrat al frontierei de stat din anul 2023 | Minim 3 misiuni de evaluare desfășurate | - | 3 |
| **Obiectivul specific nr. 3.1.3.:**  Diversificarea instrumentelor de cooperare în scopul cunoașterii depline a situației | Sporirea schimbului informațional cu cel puțin 4 surse | 33 | 37 |
| **Obiectivul general nr. 3.2.:** Frontieră de stat sigură, securizată și funcțională | Nivelul de încredere în Poliția de Frontieră în creștere cu 4 % |  | **31,9% (BOP 2021)** | 36% (2026) | 40% | **Obiectivul specific nr. 3.2.1.:**  Sporirea calității controlului la trecerea frontierei de stat prin optimizarea proceselor către anul 2025 | Cel puțin 2 procese optimizate | - | 2 |
| **Obiectivul specific nr. 3.2.2.:**  Dezvoltarea și aplicarea graduală a instrumentelor de supraveghere a frontierei de stat | Cel puțin 3 instrumente dezvoltate și aplicate | - | 3 |
| **Obiectivul specific nr. 3.2.3.:**  Consolidarea capacităților Poliției de Frontieră în domeniul securității aeronautice până în anul 2024 | 100% operatori de securitate aeronautică (polițiști de frontieră) certificați | 42% | 100% |
| **Obiectivul general nr. 3.3.:** Capabilități susținute pentru realizarea eficientă a managementului integrat al frontierei de stat | Asigurarea ratei de creștere a resurselor financiare pentru dezvoltarea și sustenabilitatea managementului integrat al frontierei de stat din bugetul anual alocat |  | **4,6%** | **10%** (2026) | **15%** | **Obiectivul specific nr. 3.3.1.:**  Sporirea gradului de acoperire a frontierei de stat cu personal calificatraportat la practicile europene către anul 2025 | Minim 95% state de personal ale Poliției de Frontieră completate | 85% | 95% |
| **Obiectivul specific nr. 3.3.2.:**  Dotarea graduală cu tehnologii moderne de control al frontierei de stat și asigurarea sustenabilității managementului integrat al frontierei de stat până în anul 2025 | Minim 20% din lungimea frontierei de stat acoperită cu sisteme de monitorizarea pe principiu de termoviziune | 8% | 20% |
| 1. **Migrație și azil** | | | | | | | | | |
| **OBIECTIVUL GENERAL** | **INDICATORI DE IMPACT** | **SURSA** | **VALOAREA DE REFERINȚĂ ANUL 2022** | **ȚINTA CE URMEAZĂ A FI ATINSĂ ÎN ANUL 2025** | **ȚINTA CE URMEAZĂ A FI ATINSĂ ÎN ANUL 2030** | **OBIECTIVUL SPECIFIC** | **INDICATORI DE REZULTAT AL POLITICII PUBLICE** | **VALOAREA DE REFERINȚĂ ANUL 2022** | **ȚINTA CE URMEAZĂ A FI ATINSĂ ÎN ANUL 2025** |
| **Obiectivul general nr. 4.1.:** Reglementarea fluxului migrațional în beneficiul țării și a migrantului. | Sporirea gradului de satisfacție a beneficiarilor solicitanți cu **15%** către anul 2025 | MAI | **35%** | **50%** | **65%** | **Obiectivul specific nr. 4.1.1.:**  Cadrul normativ consolidat până la finele anului 2025, în materie de admisie și reglementare a șederii, îndepărtarea străinilor | Cel puțin 3 acte normative adoptate | 0 | 3 |
| **Obiectivul specific nr. 4.1.2.:**  Procesul de reorganizare instituțională asigurat către finele anului 2022 | Proces de reorganizare finalizat în proporție de 100% | 0 | 100 |
| **Obiectivul specific nr. 4.1.3.:**  Optimizarea și re-ingineria proceselor de prestare a serviciilor acordate străinilor. | Cel puțin 25 servicii optimizate/ digitalizate | 0 | 25 |
| **Obiectivul specific nr. 4.1.4.:**  Îmbunătățirea infrastructurii în vederea facilitării accesului solicitanților, inclusiv a celor cu dezabilități, în etate și cu nevoi speciale. | Infrastructură îmbunătățită și accesibilă în proporție de 50% | 50% | 100% |
| **Obiectiv specific nr. 4.1.5.:**  Sporirea nivelului de vizibilitate în cadrul platformelor de cooperare privind condițiile de intrare, ședere și ieșire în/din Republica Moldova | Cel puțin 1 campanie informațională realizată anual | 0 | 4 |
| **Obiectiv specific nr. 4.1.6.:**  Consolidarea mecanismului de prevenire și combatere a șederii ilegale a străinilor precum și a îndepărtării acestora, către anul 2025. | Creșterea numărului de străini depistați cu ședere ilegala cu cel puțin 4 % față de anul 2021 | 36 | 40 |
| **Obiectiv specific nr. 4.1.7.:**  Mecanism de colaborare interinstituțională consolidat în materie de admisie, reglementarea șederii, prevenirea și combaterea șederii ilegale a străinilor, schimb de informații, până la finele anului 2025 | Mecanism de colaborare interinstituțional consolidat în materie de 100% | 40 | 100 |
| **Obiectiv specific nr. 4.1.8.:**  Asigurarea implementării către anul 2025 a mecanismului de identificare, referire, protecție și asistență a victimelor traficului de ființe umane | 100% de cazuri referite din cele identificate | 0 | 100 |
| **Obiectivul specific nr. 4.1.9.:**  Instrumente juridice consolidate în materie de readmisie, precum și promovarea politicilor de returnare voluntară asistată către anul 2025 | Cel puțin 20 persoane asistate anual în vederea returnării voluntare | 0 | 80 |
| **Obiectivul specific nr. 4.1.10:**  Facilitarea accesului migraților aflați în situații de vulnerabilitate la asistență. | Creșterea numărului beneficiarilor comparativ cu 2021 | 30 | 50 |
| **Obiectivul general nr. 4.2.:** Consolidarea și ajustarea la standardele UE și internaționale a sistemului de azil și apatridie | Sporirea graduală cu 5% a serviciilor prestate în sistemul de azil și apatridie |  | **15%** | **35%** | **55%** | **Obiectivul specific nr. 4.2.1.:**  Cadrul normativ ajustat în domeniul azilului și apatridiei către anul 2024 | Cel puțin 3 act normativ ajustat la standardele UE | 0 | 3 |
| **Obiectivul specific nr. 4.2.2.:**  Implementarea unui mecanism consolidat de procesarea cererilor de azil din 2023 | Mecanism consolidat la 85% | 35% | 85% |
| **Obiectivul specific nr. 4.2.3.:**  Asigurarea aplicării uniforme a principiilor și conceptelor în procedura de azil din 2024 | Sistem uniformizat la **75%** | 20% | 75% |
| **Obiectivul specific nr. 4.2.4.:**  Condiții de recepție și asistență pentru solicitanții de azil asigurate, inclusiv pentru persoanele cu dezabilități către finele anului 2025 | Sporirea cu cel puțin 35% a condițiilor de recepție și asistență, comparativ cu anul 2021. | 10% | 45% |
| **Obiectivul specific nr. 4.2.5.:**  Mecanism facilitator de reducere a apatridiei implementat din 2024 | Reducerea numărului de apatrizi cu cca 10% anual | 0 | 30 |
| **Obiectivul general nr. 4.3.:** Implementarea și consolidarea mecanismului de integrare a străinilor | Asigurarea accesului la sistemul de integrare a cel puțin 15%, din numărul solicitanților |  | **20%** | **35%** | **50%** | **Obiectiv specific nr. 4.3.1.:**  Optimizarea mecanismelor de integrare a străinilor, inclusiv sensibile la gen până la finele anului 2025 | Mecanism optimizat în materie de 100% | 0 | 100 |
| **Obiectiv specific nr. 4.3.2.:**  Diversificarea, colectarea și utilizarea datelor precise și dezagregate pe domeniul integrării străinilor | Date colectate și dezagregate | 0 | 100 |
| **Obiectiv specific nr. 4.3.3.:**  Asigurarea accesului la serviciile de integrare pentru migrați | Cel puțin 15% de beneficiari acces la serviciile de integrare | 0 | 15 |
| **Obiectiv specific nr. 4.3.4.:**  Promovarea societăți incluzive, oferind străinilor posibilitatea să devină membri activi ai societății și promovând angajamentul reciproc al comunităților de primire și al migraților în exercitarea drepturilor și obligațiilor lor unul față de celălalt, inclusiv respectarea aspectului cultural, legilor naționale și tradițiilor țării de destinație | Cel puțin 3 sesiuni de informare/ dialog intercultural privind incluziunea străinilor in societate | 0 | 3 |
| **Obiectivul general nr. 4.4.:**  Întărirea capacității de răspuns a statului la afluxul de persoane la frontiera de stat | Grad sporit de răspuns la un aflux de persoane |  | **35%** | **45%** | **65%** | **Obiectivul specific nr. 4.4.1.:**  Consolidarea capacităților autorităților naționale privind capacitatea de răspuns la aflux masiv și spontan de persoane | Capacități consolidate în materie de 100% | 35 | 100 |
| **Obiectivul specific nr. 4.4.2.:**  Legalizarea și documentarea persoanelor admise pe teritoriul Republicii Moldova, în contextul crizei refugiaților din Ucraina | Numărul de persoane documentate | 0 | 100 |
| **Obiectivul specific nr. 4.4.3.:**  Crearea mecanismului interinstituțional de incluziune socio-economică, de sănătate, educație aplicabil și funcțional către anul 2023. | Cel puțin 30% persoane beneficiare de incluziune | 0 | 30% |
| 1. **Protecție civilă și situații excepționale** | | | | | | | | | |
| **OBIECTIVUL GENERAL** | **INDICATORI DE IMPACT** | **SURSA** | **VALOAREA DE REFERINȚĂ ANUL 2022** | **ȚINTA CE URMEAZĂ A FI ATINSĂ ÎN ANUL 2025** | **ȚINTA CE URMEAZĂ A FI ATINSĂ ÎN ANUL 2030** | **OBIECTIVUL SPECIFIC** | **INDICATORI DE REZULTAT AL POLITICII PUBLICE** | **VALOAREA DE REFERINȚĂ ANUL 2022** | **ȚINTA CE URMEAZĂ A FI ATINSĂ ÎN ANUL 2025** |
| **Obiectivul general nr. 5.1.:** Consolidarea rolului de autoritate în domeniul situațiilor de urgență și excepționale | Îmbunătățirea cadrului normativ | MAI  (IGSU) | - | 16 | + 5 | **Obiectivul specific nr. 5.1.1.:**  Perfecționarea legislației în domeniul situațiilor de urgență și excepționale | Cel puțin 4 acte normative noi elaborate și cel puțin 12 intervenții normative în cadrul normativ actual | - | +16 |
| **Obiectivul general nr. 5.2.:**  Eficientizarea măsurilor deprevenire a situațiilor de urgență și excepționale | Creșterea gradului de conștientizare a populației cu 3% | MAI  (IGSU) | 64% (2021) | 67% | 75% | **Obiectivul specific nr. 5.2.1.:**  Conceptualizarea sistemului național de avertizare timpurie către anul 2025 | Cel puțin 2 soluții eligibile de dezvoltare identificate,  Sistem de avertizare creat | - | 2 |
| **Obiectivul specific nr. 5.2.2.:**  Consolidarea activității de comunicare și informare preventivă | Sporirea calitativă a proceselor comunicării și informării prin crearea a 3 module regionale de prevenire mobile | 0 | 3 |
| **Obiectivul specific nr. 5.2.3.:**  Dezvoltarea cooperării cu administrația publică centrală, locală și societatea civilă | Instituirea a 7 posturi teritoriale de salvatori și pompieri voluntari și instruirea a 500 de persoane | 17/336 | 24/886 |
| **Obiectivul specific nr. 5.2.4.:**  Creșterea calității procesului instituțional de expertiză în prevenirea situațiilor de urgență și excepționale | Cel puțin 2 genuri de expertiză acreditate | 0 | 2 |
| **Obiectivul general nr. 5.3:**  Modernizarea sistemului național de pregătire pentru situații de urgență și excepționale | Creșterea gradului de pregătire a serviciilor de urgență și populației cu 10/2% | MAI (IGSU) | 45/2 | 55/3 | 65/5 | **Obiectivul specific nr. 5.3.1.:**  Dezvoltarea capacităților naționale de pregătire și instruire în situații de urgență și excepționale | Creșterea graduală a capacităților de pregătire cu 30% | 50% | 80% |
| **Obiectivul specific nr. 5.3.2.:**  Valorificarea oportunităților de participare la instruiri/exerciții pe plan internațional | Cel puțin 80 % din numărul ofertelor de participare valorificate | 60 | 80 |
| **Obiectivul specific nr. 5.3.3.:**  Fortificarea capacităților grupului țintă (populației, autorităților administrației publice, sectorului privat, asociativ și voluntar) în gestionarea situațiilor de urgență și excepționale | Consolidarea capacităților grupului țintă la exerciții/aplicații tactice și alte tipuri de instruiri | - | 3000 |
| **Obiectivul specific nr. 5.3.4.:**  Eficientizarea activității de administrare și consolidare a capacității rezervelor de stat și de mobilizare către anul 2025 | Creșterea graduală a nivelului de completare a rezervelor de stat și de mobilizare | 0 | 99% |
| **Obiectivul general nr. 5.4.:**  Sporirea capacității operaționale și de răspuns în situații de urgență și excepționale | Timp redus la 15 minute pentru 4% anual, din numărul total de intervenții | MAI  (IGSU) | 24%  (2021) | 40% | 55% | **Obiectivul specific nr. 5.4.1.:**  Dezvoltarea și extinderea infrastructurii IGSU | Construirea/  reconstruirea a cel puțin 6 unități și renovarea a cel puțin 6 alte sedii | 76 | 6/6 sedii construite/  reconstruite |
| **Obiectivul specific nr. 5.4.2.:**  Dezvoltarea parcului de autospeciale de intervenții și îmbunătățirea dotării cu tehnică și echipamente adaptate tuturor tipurilor de intervenții către anul 2025 | Creșterea numărului de autospeciale cu 10% | 53,5% | 63,5% |
| **Obiectivul specific nr. 5.4.3.:**  Creșterea capacității de furnizare a asistenței internaționale în materie de protecție civilă | 2 module operaționalizate | - | 2 |
| **Obiectivul specific nr. 5.4.4.:**  Dezvoltarea și implicarea Serviciului mobil de urgență, resuscitare și descarcerare (SMURD) la apelurile de urgență către anul 2024 | Creșterea numărului de misiuni de intervenție atribuite SMURD | 5503 (2016) | 6000 |
| 1. **Formare profesională, integritate și digitalizare** | | | | | | | | | |
| **OBIECTIVUL GENERAL** | **INDICATORI DE IMPACT** | **SURSA** | **VALOAREA DE REFERINȚĂ ANUL 2022** | **ȚINTA CE URMEAZĂ A FI ATINSĂ ÎN ANUL 2025** | **ȚINTA CE URMEAZĂ A FI ATINSĂ ÎN ANUL 2030** | **OBIECTIVUL SPECIFIC** | **INDICATORI DE REZULTAT AL POLITICII PUBLICE** | **VALOAREA DE REFERINȚĂ ANUL 2022** | **ȚINTA CE URMEAZĂ A FI ATINSĂ ÎN ANUL 2025** |
| **Obiectivul general nr. 6.1.:** Asigurarea caracterului unitar, transparent, durabil și echitabil al managementului resurselor umane din sistemul afacerilor interne | Creșterea perioadei de retenție în serviciu a personalului | **MAI** | **10,85%** | **8%** | **6%** | **Obiectivul specific nr. 6.1.1.:** Asigurarea eficienței și transparenței evoluției în carieră și a proceselor de gestiune a personalului | Reducerea cu 10% a fluctuației personalului cu vechime în muncă de până la 5 ani | 35% | 25% |
| **Obiectivul specific nr. 6.1.2.:** Garantarea protecției sociale, juridice și bunăstării | Reducerea discrepanței dintre garanțiile de muncă ale angajaților din sistemul afacerilor interne în raport cu salariul mediu pe economie | 18% | 14% |
| **Obiectivul general nr. 6.2.:** Consolidarea capacităților de formare profesională și cercetare, identificate prin prisma amenințărilor pe domeniul afacerilor interne | Capacități de formare a personalului calificat pe întreg palierul de specialități în domeniul afacerilor interne | MAI | **60%** | **80%** | **95%** | **Obiectivul specific nr. 6.2.1.:**  Creșterea vizibilității și a impactului activității de cercetare prin obținerea de rezultate demonstrabile și utile pentru sistemul afacerilor interne | Cel puțin 3 proiecte de cercetare susținute anual | 1 | 12 |
| **Obiectivul specific nr. 6.2.2.:**  Standardizarea necesităților de dotare a activității de formare profesională către anul 2025 | Standardul dotărilor aprobat | 0 | 1 |
| Cel puțin 10 spații amenajate logistic | 0 | 10 |
| **Obiectivul general nr. 6.3.:** Diminuarea zonelor și numărului de persoane vulnerabile la corupție | Gradul de intoleranță la corupție a angajaților din sistemului afacerilor interne în creștere cu 5 % | MAI | 50  denunțuri | 53 | 56 | **Obiectivul specific nr. 6.3.1.:**  Diminuarea factorilor de risc la corupție în cel puțin 4 domenii de activitate către finele anului 2025 | Numărul de persoane vulnerabile  în descreștere cu 5% | 163  (persoane documentate anul 2021) | 155 |
| Gradul de încredere în poliție în creștere cu cel puțin 2% anual | Barometrul Opiniei Publice | 31% | 37% | 40% | **Obiectivul specific nr. 6.3.2.:**  Asigurarea unui grad sporit de comunicare internă și externă în procesul de prevenire și combatere a corupției începând cu anul 2023 | Creșterea numărului de cetățeni sensibilizați și informați | 3815 | 4197 |
| Creșterea numărului de angajați MAI instruiți cu 10% anual | 2983  anul 2021 | 3281 |
| **Obiectivul general nr. 6.4.:** Consolidarea climatului de integritate și ordonarea unitară a competențelor de prevenire și combatere a corupției in cadrul sistemului afacerilor interne | Sporirea percepției personalului privind gradul de aplicare a măsurilor de asigurare a integrității instituționale cu cel puțin 20% | MAI  Sondaj | 55% | 75% | 100% | **Obiectivul specific nr. 6.4.1.:**  Optimizarea și aplicarea eficientă a instrumentelor anticorupție către anul 2025 | Creșterea gradului de aplicare a instrumentelor anticorupție în proporție de 100% | 11 | 14 |
| **Obiectivul specific nr. 6.4.2.:**  Conștientizarea și asumarea rolului activ de promovare a integrității instituționale de managerii tuturor nivelurilor din cadrul sistemului afacerilor interne | Creșterea ratei de instruire și implicare a managerilor în activități de asigurare a integrității instituționale cu 15% din managerii instruiți | 392 | 451 |
| **Obiectivul specific nr. 6.4.3.:**  Reglementarea competențelor de prevenire și combatere a corupției în cadrul sistemului afacerilor interne către finele anului 2023 | Cel puțin 6 recomandări implementate | 11 | 25 |
| **Obiectivul specific nr. 6.4.4.:**  Asigurarea respectării eticii și deontologiei profesionale către anul 2024 | Diminuarea cazurilor de admitere a abaterilor disciplinare 5% | 537  anul 2021 | 510 |
| **Obiectivul general nr. 6.5.:**  Automatizarea proceselor informaționale, de lucru și prestare a serviciilor digitalizate în vederea sporirii  încrederii și siguranței cetățenilor | Rata serviciilor publice digitalizate din număr total de servicii prestate | AGE/MAI | 13/62 | +20 | +20 | **Obiectivul specific nr. 6.5.1:**  Rata in creștere a accesului neîntrerupt la sistemele informaționale automatizate și comunicațiile electronice pe domeniul afacerilor interne către finele anului 2025 | Gradul de acoperire cu infrastructura de comunicații instituționala | 60% | 75% |
| **Obiectivul specific nr. 6.5.2:**  Nivel de dotare conform standardelor instituționale în domeniul TIC asigurat in proporție de **75**% | Sporirea gradului de dotare cu echipamente TIC cu 45% | 30 | 75 |
| **Obiectivul specific nr. 6.5.3:**  Digitalizarea proceselor informaționale de lucru și servicii pe domeniul afacerilor interne acordate cetățenilor | Cel puțin 55de proceselor informaționale de lucru noi digitalizate | 0 | 55 |
| **Obiectivul general nr. 6.6.:**  Consolidarea sistemelor de management al serviciilor TIC și securității informaționale | Gradul de realizare a managementului in domeniul TIC | AGE/MAI | 10% | 55% | 85% | **Obiectivul specific nr. 6.6.1:**  Crearea condițiilor de munca de calitate înaltă in domeniul tehnologiilor informațiilor si comunicațiilor pentru a stimula creșterea eficientei angajaților din sistemul afacerilor interne in beneficiul cetățeanului | Gradul de externalizare a serviciilor in domeniul TIC  *(scăderea sumei si numărului serviciilor TIC externalizare)* | 85% | 45% |
| **Obiectivul specific nr. 6.6.2.:**  Optimizarea a 100% din structurile organizatorice a subdiviziunilor TIC din sistemul afacerilor interne | Număr de unități TIC create/optimizate | 4 | 12 |
| **Obiectivul specific nr. 6.6.3.:**  Instruirea efectivului subdiviziunilor in domeniul tehnologiilor informațiilor si comunicațiilor (bunele practici TIC si utilizarea resurse informațional) | Cel puțin 20 % a efectivului instruit anual | - | 80 % |
| **Obiectivul specific nr. 6.6.4.:**  Sistemul TIC in domeniul afacerilor interne fortificat prin practici de bună guvernare, de confidențialitate și protecție a datelor | Nivelul de implementare a politicii de securitate a informației | 10% | 60% |
| **Obiectivul specific nr. 6.6.5.:**  Elaborarea cadrului normativ și a protocoalelor standard pentru resursele informaționale de stat/ departamentale și în domeniile conexe tehnologiilor informaționale, în domeniul afacerilor interne până în 2025 | Numărul actelor normative elaborate/ modificate și aprobate | 0 | 10 |

## Riscuri de implementare

Stabilitatea politică, socială și economică vor permite implementarea plenară a prevederilor prezentei strategii. Totodată, ținând cont de faptul că SDDAI este un document de planificare strategică pe termen lung, se vor lua în calcul riscurile implementării ei. Pentru a reacționa în mod adecvat la eventualele riscuri, se propun un set de măsuri de remediere, menite să reducă riscurile anticipate.

|  |  |  |
| --- | --- | --- |
| Riscuri anticipate | Nivelul riscului | Măsuri de remediere |
| 1. Volatilitatea voinței politice de a implementa în mod plenar prevederile SDDAI | Jos | Orizontul de implementare a SDDAI depășește mandatul Guvernului actual care expiră în 2024. Totodată, obiectivele strategice sunt armonizate cu Agenda 2030 a ONU, a cărei obiective de dezvoltare durabilă au fost naționalizate de autoritățile din Republica Moldova. Pentru a asigura implementarea SDDAI pe durata mandatului s-au prevăzut ținte intermediare pentru anul 2025, asigurând realizarea strategiei până la evaluarea intermediară planificată pentru 2026. |
| 2. Fluctuația cadrelor din sistemul MAI | Înalt | Eforturile de curățire a sistemului MAI îi vor aliena pe acei angajați care au alte interese, decât realizarea bunului public, pentru cetățenii din Republica Moldova. Părăsind sistemul, ei vor elibera locuri vacante pentru o nouă generație de subofițeri și ofițeri, integri și profesioniști. Totuși, capacitatea sistemului educațional de a furniza cadre pentru sistemul MAI este limitată. Pentru a remedia această situație se va pune o mare emfază asupra consolidării capacității profesionale, reflectate în una din direcțiile prioritare ale prezentei strategii. |
| 3. Modificarea agendei de priorități sub influența factorilor externi | Mediu | Realitatea crizei pandemice au demonstrat cât de fragile pot fi planurile noastre de viitor atunci, când ne confruntăm cu un cataclism global. Totuși, la elaborarea SDDAI s-a reieșit din faptul că, nevoia de siguranță a persoanei, este un bun public atemporal, astfel încât, în mare parte, obiectivele trasate în prezenta strategie vor rămâne pe agenda de priorități într-un fel sau altul. Totodată, SDDAI permite un grad de flexibilitate: deși ea reprezintă viziunea strategică pe termen lung, operaționalizarea strategiei se va face prin programele sectoriale corespunzătoare direcțiilor prioritare. Acestea având un orizont mediu de implementare (până la 4 ani), vor fi mai strâns corelate cu cadrul bugetar pe termen mediu. |
| 4. Insuficiența mijloacelor bugetare pentru implementarea strategiei | Scăzut | Chiar și în perioada când bugetul public național a fost sub presiunea cheltuielilor legate de criza pandemică și criza gazelor, bugetul alocat MAI și a instituțiilor din subordine nu a avut de suferit. Siguranța persoanei este unul din bunurile publice fundamentale, la fel ca și educația sau ocrotirea sănătății. Prin urmare, scenariul conform căruia bugetul MAI va fi sacrificat pentru alte priorități emergente este puțin probabil. În același timp, se atenționează asupra faptului că, miza principală a SDDAI este de a produce rezultate tangibile, care vor avea un efect în cascadă, inclusiv și asupra creșterii economice și a veniturilor bugetare. |
| 5. Caracterul transfrontalier al crimei organizate | Mediu | Breșa de securitate condiționată de faptul că, Republica Moldova nu deține controlul asupra frontierei de stat pe întreg perimetrul acesteia, este un factor de risc. Totodată, prin acțiunile planificate de creare a posturilor comune de trecere a frontierei pe teritoriul Ucrainei, miza este de a reduce la minimum acest risc. |
| 6. Răspândirea globală a terorismului | Jos | Republica Moldova este unul din cele mai sigure state din punct de vedere al securității față de amenințările teroriste fiind, în acest sens, un factor de stabilitate regională. Totuși, nu se poate desconsidera în totalitate riscul răspândirii globale a terorismului. Măsurile îndreptate spre fortificarea capacităților BMA vor asigura neadmiterea pe teritoriul țării a străinilor, care vizitează Republica Moldova pe premise false, amenințând siguranța cetățenilor. |
| 7. Situația geopolitică nefavorabilă | Mediu | Prioritatea Republicii Moldova este de a menține relații bune cu vecinii imediați – România și Ucraina. Experiența altor state, inclusiv războiul din Ucraina, criza migraților la frontiera dintre țările UE și Belarus, arată cât de vulnerabilă poate fi țara, care nu deține controlul deplin al frontierei de stat. Eforturile de eliminare a acestui risc, prin instituirea punctelor comune de trecere a frontierei pe teritoriul Ucrainei, a fost deja menționat. În același timp, soluția definitivă în această privință ține de reintegrarea țării, prin soluționarea pe cale pașnică, a diferendului transnistrean. |
| 8. Conlucrarea defectuoasă cu alte autorități publice centrale și locale | Jos | Deși principiile conlucrării cu alte autorități publice centrale și locale este dictat de cadrul legal, realizăm că o parte din prevederile SDDAI țin de sincronizarea altor organe ale statului cu agenda propusă de MAI. Astfel, colaborarea cu instituțiile procuraturii se reflectă asupra performanței organelor de poliție, politica externă având un impact asupra capacității de a exercita controlul frontierei, investițiile în infrastructura drumurilor au un impact direct asupra numărului de accidente rutiere. Se va remedia acest risc oferind un exemplu de colaborare onestă și deschisă, bazată pe principiul maximizării bunului public. |
| 9. Reziliența la schimbare a practicilor înrădăcinate în sistemul MAI | Înalt | În pofida parcursului îndelungat de dezvoltare instituțională, anumite tipare moștenite din trecut, afectează în mod negativ activitatea subdiviziunilor MAI. În acest sens, MAI va rămâne deschis către asistența tehnică internațională oferită prin intermediul partenerilor de dezvoltare, prin care în sistemul MAI se vor înrădăcina cele mai bune practici de comunicare, aplicare a legii, protecție a victimelor etc. |
| 10. Sabotarea implementării strategiei de către anumite grupuri de interese din cadrul MAI | Jos | Majoritatea absolută a angajaților MAI doresc curățirea sistemului. Totuși, nu se subestimează capacitatea acestuia de a rezista schimbării, utilizând practicile rău famate ale coruperii și șantajului. Pentru a remedia acest risc, una din direcțiile prioritare ale SDDAI ține de integritatea etică și profesională a colaboratorilor din sistemul MAI. |

## Autorități și instituții responsabile

Strategia de dezvoltare în domeniul afacerilor interne pentru anii 2022-2030 va fi aprobată și asumată de Guvernul Republicii Moldova, care va monitoriza implementarea acesteia. Responsabilitatea directă pentru implementarea strategiei revine: Ministerului Afacerilor Interne; Ministerului Finanțelor; Ministerului Afacerilor Externe și Integrării Europene; Ministerului Apărării; Ministerului Justiției;

Ministerului Educației și Cercetării, Ministerului Infrastructurii și Dezvoltării Regionale; Ministerului Mediului; Ministerului Sănătății; Serviciului de Informații și Securitate; Serviciului Vamal al Ministerului Finanțelor etc.

Pentru asigura unui proces larg de implementare Ministerul Afacerilor Interne poate coopera cu alte autorități ale administrației publice centrale și locale, organizații neguvernamentale, precum și parteneri de dezvoltare în funcție de necesitate.

## Proceduri de raportare

Implementarea Strategiei de dezvoltare a domeniului afacerilor interne pentru anii 2022-2030 se va produce etapizat, ținând cont de ciclul de planificare strategică și bugetară a Guvernului.

În calitate de document de politici publice care reflectă viziunea strategică de dezvoltare a domeniului afacerilor interne, SDDAI este complementată de programe sectoriale, pentru perioade distincte: anii 2022-2025 și respectiv 2026-2030.

Programele sectoriale, pentru etapa a II-a de planificare, vor fi elaborate pe parcursul anului 2025, și acestea vor cuprinde perioada anilor 2026-2030.

În vederea asigurării continuității implementării SDDAI, tabelul indicatorilor de monitorizare și evaluare, de la Capitolul 6 al prezentei strategii, va fi actualizat cu obiectivele specifice și indicatorii de rezultat, pentru ciclul de planificare 2026 - 2030.

Programele sectoriale vor corespunde programelor bugetare și pe lângă acțiunile prioritare, vor reflecta sub-acțiunile relevante și alte activități, ce decurg din implementarea priorităților guvernamentale. Programele sectoriale vor fi suplinite de o estimare a costurilor necesare implementării planurilor de acțiuni.

Reieșind din faptul că, operaționalizarea SDDAI se va regăsi în programele sectoriale, cadrul de monitorizare și evaluare își propune să limiteze povara de raportare asupra instituțiilor implicate în realizarea strategiei. Corespunzător, procedurile de raportare vor fi următoarele:

1. raport anual de monitorizare a progresului de implementare a SDDAI pentru anii 2022-2030, cu stabilirea gradului de realizarea a obiectivelor și țintelor;
2. raport de evaluare intermediară a realizării SDDAI, cu aprecierea gradului de realizare a activităților specifice etapei, a țintelor intermediare pentru anul 2025, a capacității de a produce efecte de durată. Raportul, de asemenea, va cuprinde lecții învățate și recomandări de ajustare (după caz) pentru următoarea etapă de implementare;
3. raport de evaluare finală a realizării SDDAI, cu aprecierea gradului de realizare a activităților specifice etapei de implementare, a țintelor finale pentru anul 2030, a implementării recomandărilor din Raportul de evaluare intermediară, a capacității de a produce efecte de durată și a impactului final. Raportul va cuprinde concluzii finale și lecții învățate pentru viitor.

Pe durata implementării, unitatea de analiză, monitorizare și evaluare a politicilor a Ministerului Afacerilor Interne, va asigura monitorizarea procesului de implementare a strategiei și va prezenta Guvernului rapoartele de evaluare intermediară și finală, privind gradul de implementare a Strategiei de dezvoltare a domeniului afacerilor interne pentru anii 2022-2030.

1. Articolul 3 din Declarația Universală a Drepturilor Omului, proclamată de Adunarea generală a Națiunilor Unite la 10 decembrie 1948 (Republica Moldova a aderat la ONU la 2 martie 1992); [↑](#footnote-ref-1)
2. Articolele 2 și 5 din Convenția Europeană pentru Drepturile Omului (Republica Moldova a aderat la Consiliului Europei la 13 iulie 1995); [↑](#footnote-ref-2)
3. Articolele 18 și 19 din Constituția Republicii Moldova; [↑](#footnote-ref-3)
4. Articolele 24 și 25 din Constituția Republicii Moldova; [↑](#footnote-ref-4)
5. Literele d) și o) din Articolul 4 al Legii cu privire la Guvern ([L136/2017](https://www.legis.md/cautare/getResults?doc_id=125861&lang=ro)). [↑](#footnote-ref-5)
6. Articolele 5 și 6 din Regulamentul cu privire la organizarea și funcționarea Ministerului Afacerilor Interne ([HG nr. 693/2017](https://www.legis.md/cautare/getResults?doc_id=119192&lang=ro)). [↑](#footnote-ref-6)
7. Dinamica accidentelor rutiere soldate cu traumatisme în Republica Moldova, IGP, 2021. [↑](#footnote-ref-7)
8. Abordarea cunoscută sub denumirea Safe System estimează riscul fatalității în funcție de reducerea vitezei, utilizarea centurilor de siguranță, interzicerea utilizării mobilelor la volan, etc. [↑](#footnote-ref-8)
9. În calitate de indicator de aproximare a motivației polițiștilor s-a analizat rata de completare a statelor de personal constatând că, acolo unde există probleme cu completarea statelor de personal, motivația personalului este unul din factorii de bază. [↑](#footnote-ref-9)
10. Sondajul a fost realizat pe un eșantion de 3800 angajați din sistemul MAI, care reprezintă 22% din numărul total de angajați. [↑](#footnote-ref-10)
11. Conform datelor pentru anul 2021. [↑](#footnote-ref-11)
12. HG nr.908/2014 privind reglementarea organizării forțelor și mijloacelor Serviciului Protecției Civile și Situațiilor Excepționale din subordinea Ministerului Afacerilor Interne. [↑](#footnote-ref-12)
13. Conform datelor MAEIE accesibile [aici](https://mfa.gov.md/en/content/visa-regime-foreigners). [↑](#footnote-ref-13)
14. BNS, Activitatea instituțiilor de învățământ superior în anul de studii 2019/20, <https://statistica.gov.md/newsview.php?l=ro&idc=168&id=6547> [↑](#footnote-ref-14)
15. BNS, Activitatea instituțiilor de învățământ superior în anul de studii 2021/22 , <https://statistica.gov.md/newsview.php?l=ro&idc=168&id=7227> [↑](#footnote-ref-15)
16. <http://bma.gov.md/sites/default/files/sites/default/files/atasamente/comunicate/anuarul_statistic_2021.pdf> [↑](#footnote-ref-16)
17. În prezent RM are semnate 13 Acorduri privind readmisia persoanelor aflate în situație de ședere ilegală (Comunitatea Europeană, Confederația Elvețiană, Regatul Danemarcei, Regatul Norvegiei, Macedonia, Serbia, Bosnia și Herțegovina, Muntenegru, Turcia, Albania, Georgia, Kazahstan, Ucraina) și 23 Protocoale adiționale. Totodată un accent deosebit se pune și pe negocierea acordurilor noi inițiate în ultimul timp cu încă 6 stare (Armenia, Azerbaidjan, Uzbekistan, Turkmenistan, Federația Rusă, Kîrgîzstan). [↑](#footnote-ref-17)
18. În contextul instituirii stării de urgență în Republica Moldova în legătură cu declanșarea conflictului armat din Ucraina, începând cu data de 24.02.2022, prin Ordinul MAI nr.78 din 24.02.2022 au fost instituie două Centre provizorii de gestionare a situației de criză în cazul unui aflux sporit de străini pe teritoriul Republicii Moldova, cu amplasarea în localitățile Palanca, r-nul Ștefan Vodă și satul Calarașovca, r-nul Ocnița, responsabili desemnați de Centre au fost desemnați colaboratori ai BMA. [↑](#footnote-ref-18)
19. <https://ipp.md/2021-07/barometrul-opiniei-publice-iunie-2021/>; [↑](#footnote-ref-19)
20. <https://ipp.md/wp-content/uploads/2020/10/BOP_10.2020.pdf>; [↑](#footnote-ref-20)
21. Date statistice privind cauze penale intentate în privința personalului MAI prezentate de către SPIA al MAI (anul 2019). [↑](#footnote-ref-21)
22. Nomenclatorul integrat al serviciilor publice administrative și a Listei evenimentelor de viață asociate acestora, HG nr. 670/2020. [↑](#footnote-ref-22)